Mihajlovićeva: Ideja je bila da imamo rudnik litijuma, fabriku baterija i fabriku električnih vozila – BALKAN TV NOVI SAD\nHomeEkonomijaMihajlovićeva: Ideja je bila da imamo rudnik litijuma, fabriku baterija i fabriku električnih vozila\n24/01/2022Redakcija BALKAN TVEkonomija, Vesti, Za slajder0\nMinistarka je rekla da je „ideja bila da imamo rudnik litijuma, fabriku baterija i fabriku električnih vozila, čime bi Srbija povećala rast BDP-a za još 15 milijardi evra”\nMinistarka rudarstva i energetike Zorana Mihajlović, rekla je da je litijum, uz bakar i zlato, kritična mineralna sirovina u svetu i da je zaustavljanjem projekta „Jadar” Srbija izgubila šansu da među prvima u Evropi dobije kompletan lanac proizvodnje.\nOna je, gostujući na TV Hepi, rekla da je ukidanjem Uredbe o prostornom planu, praktično je zaustavljen projekat „Jadar”, „ali da ne smemo da dozvolimo da se zaustavi rudarstvo u Srbiji, jer mi jesmo rudarska zemlja”.\n„Litijum, bakar i zlato su kritične mineralne sirovine u svetu, a Srbija je bogata tim sirovinama. Potpuno je neshvatljivo govoriti da treba da se zaustavi rudarstvo u našoj zemlji, jer nije istina da je Srbija samo poljoprivredna zemlja, a da nema potrebe da razvijamo industriju, rudarstvo”, rekla je Mihajlovićeva.\nDodala je da „ako hoćemo da zadržimo ljude ovde i da napravimo uslove da se oni koji su otišli vrate, ne smemo da stanemo, jer to znači da idemo unazad, a onda će ljudi i dalje da odlaze iz Srbije”.\nMihajlovićeva je rekla da je „ideja bila da imamo rudnik litijuma, fabriku baterija i fabriku električnih vozila, čime bi Srbija povećala rast bruto domaćeg proizvoda (BDP) za još 15 milijardi evra”.\n„Rudarstvo je budućnost, ne budemo li to razvijati, opet ćemo ostati sa strane”, rekla je Mihajlovićeva, prenela je Beta.\nIstakla je da je Srbija među prvim zemljama započela istraživanje i nije pogrešno što je tadašnja vlast dala dozvole.\n„Na kraju ćemo biti poslednji u eksploataciji litijuma. Druge države su već počele sa eksploatacijom, a mi smo odustali”, rekla je Mihajlovićeva.\nOna, kako je rekla, žali „što nismo dobili rezultate studija o uticaju na životnu sredinu, onda bi svi koji su bili protiv, iz raznih razloga, videli da se radi o novoj tehnologiji”.\n„To bi bio podzemni rudnik, potpuno digitalizovan sa sa najnovijim tehnologijama, visoko sofisticiranom opremom, sa visoko plaćenim poslovima. Ne bi bilo isparenja sumporne kiseline, nema prženja jadarita na hiljadu stepeni, nema tečnog otpada, nema ničega čime su mesecima plašili građane”, rekla je Mihajlovićeva.\nTelo pokojnog Mateja Periša biće ispraćeno u petak iz crkve Svetog Ante u Beogradu za Split, gde će biti sahranjen, [...]


Web site Balinta Pastora : Mediji : Kampanja počinje\nDatum: 9. januar 2010. Izvor: Kurir\nNaprednjaci akcijom prikupljanja potpisa najavili vanredne parlamentarne izbore, vladajuća koalicija uzvraća da nemaju šanse\nBEOGRAD - Od vanrednih izbora nema ništa!\nPredstavnici vladajuće koalicije ovako komentarišu akciju za raspisivanje izbora u organizaciji Srpske napredne stranke. Međutim, zamenik predsednika SNS Aleksandar Vučić očekuje da će po završetku njihove akcije više od milion građana dati svoj potpis.\n- Od 20. januara započinjemo akciju za raspisivanje vanrednih parlamentarnih izbora, i ona će duže trajati. Time ćemo argumentovano pokazati kakvo je raspoloženje građana, da žele promene, i zašto je bolje da vanredni izbori budu raspisani. Mi garantujemo političku stabilnost, koja je važna i za građane i za strane investitore, ali i saradnju sa svim zemljama sveta, ali istovremeno tražimo promene u Srbiji i oporavak privrede i ekonomije. Sve ćemo dati da do izbora dođe. Planiramo da u jednom danu širom Srbije postavimo 1.000 punktova na kojima će se potpisivati peticija. Očekujemo da snagom više od milion potpisa izvršimo pritisak koji će biti snažan signal vlastima da narod hoće promene. Osim sakupljanja potpisa, organizovaćemo tribine i mitinge - kaže Vučić i procenjuje da će izbori biti održani u periodu od maja do novembra.\nS druge strane, poslanik DS Jelena Trivan kaže da od vanrednih izbora nema ništa.\n- Vanredni izbori se raspisuju kad Vlada izgubi podršku u parlamentu ili kad ne može da rešava probleme s kojima se država suočava. Ni jedno ni drugo nije slučaj - podrška je stabilna, a Vlada sigurno vodi zemlju. Akcija SNS je potpuna besmislica, ali i pravo opozicije, naročito SNS, koji traži svoj put i program - kaže Trivanova.\nŠef poslaničke grupe manjina Balint Pastor misli da naprednjaci ništa neće uspeti da urade.\n- Opozicija u ovom trenutku, s obzirom na razjedinjenost, nije u stanju da sruši Vladu. Vlada jedino sama sebe može da obori, ali to nije realna mogućnost. Vanredne izbore ne očekujem - ubeđen je potpredsednik SVM.\nMomo Čolaković, šef poslaničke grupe PUPS, ne očekuje izbore u 2010. godini.\n- Ne osporavam pravo SNS da kao opozicija na sve načine insistira da se izbori raspišu, ali to nije realno. Izbora neće biti dok god je ova vlada stabilna - zaključuje Čolaković.\nČOTRIĆ: POTPISI ZA LIČNU PROMOCIJU\nPoslanik SPO Aleksandar Čotrić izbore očekuje kad im je i vreme - 2012. godine:\n- I na njima će pobediti koalicija koja sada ima najveću podršku građana. Ta akcija naprednjacima služi za lični marketing i promociju i nema neki uticaj. Procena da će imati milion potpisa je u rangu sa izjavama Tomislava Nikolića da će prestati da se bavi politikom ako Kosovo postane nezavisno i da će se iseliti iz Bulevara Zorana Đinđića.


Koliko je lutajući nerv bitan i kako soda bikarbona može da nas izleči | Luftika\nBlog doktora Branimira Nestorovića obiluje korisnim savetima za zdravlje, a jedan od poslednjih postova tiče se imuniteta, sode bikarbone i vagusa.\nVećina današnjih bolesti potiče od nekog zapaljenja, koje je uglavnom reakcija na stres. Moderna medicina zapaljenja tretira medikamentima, ali sve su češći dokazi da se ona mogu tretirati i stimulacijom nerva vagusa.\nVagus je poznat kao „lutajući nerv“ (naziv potiče od latinske reči vagabond, koja je slična našoj za lutalicu), jer ima mnogo grana koje polaze iz malog mozga i moždanog stabla, a završavaju se u srcu i skoro svim visceralnim organima.\nU studiji iz 2010 objavljene u Psychological Science opisano je kako je vagus deo sistema koji koordiniše pozitivne emocije, fizičko zdravlje i pozitivne socijalne veze, piše portal Stil.\noznakeatoimune bolesti doktor dr branimir nestorović imunitet jacanje imuniteta lutajući nerv pravilna upotreba saveti saveti za zdrav zivot soda bikarbona vagus zdravlje


Guru Silicijumske doline u ICT Hub-u | HelloWorld.rs\nJedan od najboljih svetskih PR stručnjaka Jonathan Hirshon, poznat i kao „guru Silicijumske doline“, biće gost ICT Hub-a 28. septembra. Tokom svoje posete svim zainteresovanima će da prenese najvažnije poruke iz svog bogatog profesionalnog iskustva i odgovori na pitanja koje muče osnivače startapa u Srbiji.\nHirshon se skoro tri decenije bavi isključivo odnosima sa javnošću za visokotehnološke kompanije i pomaže osnivačima startapa kao savetnik za marketing i komunikacije. Osnivač je i rukovodilac jedne od najuvaženijih PR agencija u Silicijumskoj dolini u oblasti savetovanja za visokotehnološke kompanije, Horizon Communications. Hirshon poseduje bogato iskustvo u korporativnom i agencijskom PR-u, organizovanju velikog broja globalnih PR kampanja za kompanije poput Sony, Apple, Pioneer, kao i u ulozi savetnika najpoznatijih startapa Silicijumske doline.\nRadio je kao menadžer za odnose za javnošču i portparol za Sony korporaciju u njeno zlatno doba, a u svojoj dvadeset i petoj godini potvrdio se kao jedan od najmlađih menadžera u istoriji Sony korporacije. Dizajnirao je i sproveo neke od najuspešnijih programa odnosa s javnošću u istoriji Silicijumske doline.\nVišedecenijsko iskustvo rada u tehnološkim kompanijama i samostalni preduzetnički poduhvati čine Jonathan-a odličnim sagovornikom za domaće osnivače i članove startapa koji će imati priliku da kroz individualne mentorske sesije ili meetup, dobiju direktne i konkretne savete za unapređenje poslovanja.\nUčešće na meetup-u i mentorskim sesijama je besplatno, ali je zbog velikog interesovanja i ograničenog broja mesta važno da popunite prijavu i naznačite događaje u kojima želite da učestvujete na linku http://icthub.rs/jonathan-hirshon.\nNaime, u pitanju je Guru Silicijumske doline u ICT Hub-u.


Medijski nudizam i selektivno slepilo - TV manijak - Nedeljnik Vreme\nMoramo insistirati da se postojeći zakoni u konkretnim slučajevima moraju poštovati, odnosno da se njihovo kršenje mora sankcionisati. Tu nije u pitanju rasprava o ukusima publike, već o kršenju zakona\nPo ko zna koji put, u Srbiji se govori o rijaliti programima. Putem inicijative Kreni-promeni, grupa građana počela je da prikuplja potpise da se televizijama Pink i Hepi ne dodeli nacionalna frekvencija na konkursu koji će uskoro biti objavljen. Oni smatraju da se ove dve televizije nisu pridržavale programskog projekta na osnovu kojeg im je frekvencija dodeljena, a da su svojim programom, prvenstveno rijaliti formatima, širili neadekvatne sadržaje.\nPotpisivanje peticije pratila je kampanja na društvenim mrežama, gde je prikazan čitav niz bizarnih primera nasilja, pornografije, zloupotrebe maloletnih lica, širenja govora mržnje bez upozorenja i ograde, oznake starosti gledalaca i slično. Na meti kritike naročito se našla Olivera Zekić iz REM-a, koja je u nekoliko navrata ovakve bizarnosti previđala, ignorisala ili pravdala “javnim interesom građana”.\nPrikupljeno je par stotina hiljada potpisa, a zatim se pokrenula Pinkova propagandna mašinerija sa kontrakampanjom. Za nekoliko dana Željko Mitrović je prikupio dva miliona potpisa gledalaca koji su prezadovoljni rijaliti programima na Pinku i žele Zadrugu 6. Ovaj rezultat Mitrović je iskoristio da najavi početak nove sezone rijaliti programa, navodeći niz primera da se slični programi i dalje emituju širom Evrope – uz veoma zanimljivu opasku da je “Pinkov koncept postao način življenja u Srbiji”.\nOva istina dostojna je klesanja u kamen jer je u proteklim decenijama Pink zaista uspeo da se nametne kao imidž životnih vrednosti nekoliko generacija. Naša kultura, politika, ekonomija, etika i estetika, naš implicitni ili eksplicitni sistem vrednosti je u najvećoj meri odraz Pinka. Nažalost, odjeke te etike i estetike danas vidimo na svim komercijalnim televizijama sa nacionalnom frekvencijom, ali nadmećući se sa Pinkom, i naš javni servis ozbiljno se nagnuo na ružičastu stranu. Na sreću, većina programa je i dalje kontrapunkt Pikovom konceptu.\nŠta je onda sporno u ovoj (ili ovim) inicijativama?\nOne govore o dvema potpuno različitim stvarima iako je tema naizgled ista – rijaliti programi. Kreni-promeni je napravio kardinalnu grešku kada je pomešao pitanje dodele nacionalne frekvencije sa regulisanjem emitovanja rijaliti programa. Ne tako davno, ministar Vladan Vukosavljević je bez uspeha pokušao samo da ograniči emitovanje rijaliti programa naišavši na odbijanje emitera, REM-a i sopstvene predsednice Vlade. Bez obzira na ideološke i druge razlike glede bivšeg ministra, mislim da je njegova inicijativa bila najbolje definisana i imala najveće uporište u zakonima ove zemlje. Umesto zabrane, programe bi emitovali posle 22 sata, uz striktnu kontrolu sadržaja, količine marketinga (reklama i plasiranja proizvoda), baš onako kako se radi svuda u Evropi, ali i u zemljama u našem neposrednom okruženju. Na kraju krajeva, tako je emitovan upravo završeni rijaliti serijal “Survajver Dominikana”. Niko ne zabranjuje ove sadržaje, koje ljudi očigledno vole da gledaju, tako da ne sumnjam da su rezultati Mitrovićeve kontrainicijative tačni.\nČinjenica je da par miliona ljudi u našem regionu želi da gleda tuče, svađe, laku pornografiju i ostale oblike društvene i individualne patologije, ali im to nećete dozvoliti tokom celog dana, bez ograničenja, baš kao što im ne emitujete porniće ili leševe žrtava Belivukovog klana. Postojeća zakonska regulativa bila bi sasvim adekvatna ukoliko REM ne bi neprekidno rastezao “javni interes građana” kao smokvin list koji pokriva svako, da prostite, sranje koje vidite na televiziji.\nOvo je primer kako jedna paušalna ocena, na kojoj je zasnovana inicijativa Kreni-promeni, samo pojačava snagu “Pinkovog koncepta” koji se pojavljuje kao “fantom slobode medija”, “žrtva medijske cenzure” i sloboda bez odgovornosti, neka vrsta medijskog mentalnog i fizičkog nudizma.\nDa se razumemo, isti problem trenutno postoji sa nekoliko drugih televizija i koncepata. Na primer, kablovski kanal TV DR me je u nekoliko navrata iznenadio jer u dnevnom terminu, bez bilo kakvog upozorenja, emituje snimke plastične hirurgije, budženje sisa, menjanje lica – u emisiji romantičnog naziva “Umetnost starenja”. Ova promocija ideala lepote vidi se i u emisijama “Generalka”, gde se otkrivaju tajne estetske hirugije, ili u britanskoj seriji “Tela kojih se stidimo”, gde će pred kamerama akteri pokazati svaku, ali apsolutno svaku svoju boljku ili anomaliju, makar ona bila na penisu, vagini ili anusu, da se medicinski izrazim. Majko moja, proklinjao sam daljinski što me tamo odveo dok sam vrteo kanale.\nOve boljke nije pošteđen ni Hepi, koji svoj rijaliti koncept danas pokazuje u kvazipatriotskom angažmanu u informativnom programu. U svojim izveštajima o ratu u Ukrajini, u po bela dana, dok se u studiju euforično opisuje kako Rusija pobeđuje na svim frontovima, u “pokrivalici” vidite vojnike kako pretovaruju neke leševe, bez opisa i objašnjenja šta se tu zapravo dešava. Leševi su zamenili snimke umirućih ljudi na respiratorima tokom pandemije. Ovo je takođe prekršaj koji se masovno dešava, ali do sada ni jednom nisam video ili čuo reakciju REM-a.\nNa kraju, čak i površnim pregledom TV kanala, naletećemo na evidentna kršenja propisa koji već postoje. Ukoliko žele, gledaoci mogu da gledaju bizarne rijaliti programe različite vrste. Ali, svako društvo želi da zaštiti javni prostor od ovakvih programa koji onda postaju način življenja, što se, nažalost, kod nas već desilo, pa zato moramo insistirati da se postojeći zakoni u konkretnim slučajevima neizostavno poštuju, odnosno da se njihovo kršenje mora sankcionisati. Tu nije u pitanju rasprava o ukusima publike, već o kršenju zakona. Teži put, više posla, ali čini mi se jedini način.


Mladi SSP izveli akciju 150 balona za 150 ljudi koji napuste Zrenjanin i Srbiju | Autonomija\nMladi Stranke slobode i pravde iz Zrenjanina izveli su danas u tom gradu akciju „150 balona za 150 ljudi koji dnevno napuste Zrenjanin i Srbiju“.\nKako su naveli, na taj način su ukazali na „pogubnu politiku Srpske napredne stranke usmerenu prema mladim ljudima“.\n„Poklonićemo 150 balona odlazećem gradonačelniku i njegovim saradnicima jer su oni zaslužni zato što naši drugari odlaze svakodnevno iz našeg grada i države“, izjavio je Dejan Janjić, student i poverenik mladih SSP za Zrenjanin.\nČlan mladih Stranke slobode i pravde Marko Kovačević je rekao da tom akciju žele da pokažu Zrenjanincima kako baloni znače život, život mladog čoveka koji je otišao iz grada i države i da svaki balon koji se tamo nalazi ima svoje ime.\n„To su sve naši drugari, prijatelji, braća i sestre, komšije i svi koji su otišli preko, da bi sebi pronašli bolji život“, rekao je Kovačević.\nMladi Stranke slobode i pravde najavili su da će nastaviti akcije u sklopu kampanje „Bojkot 2020“ i u narednom periodu.


U okviru akcije „100% čisto, 100% očišćeno“ uspešno realizovano čišćenje 70 škola u Srbiji | Saopštenja za javnost\nmaj 30, 2013 • 13:13\nU okviru akcije „100% čisto, 100% očišćeno“ uspešno realizovano čišćenje 70 škola u Srbiji\nSa ciljem da skrene pažnju na značaj higijene po zdravlje dece, kompanija Unilever je tokom aprila i maja realizovala edukativnu, društveno–odgovornu akciju „100% čisto, 100% očišćeno“. U okviru ove akcije očišćeno je 70 osnovnih škola, a kompanija Unilever je za svih 1246 osnovnih škola na teritoriji Srbije obezbedila donaciju – paket Domestos sredstva za čišćenje i edukativni materijal. Akcija „100% čisto, 100% očišćeno“ je realizovana pod pokroviteljstvom Ministarstva prosvete i Ministarstva zdravlja Republike Srbije.Početak akcije obeležen je 17. aprila, čišćenjem OŠ Svetozar Marković u Beogradu, uz prisustvo ministra prosvete, dr Žarka Obradovića, predstavnika Ministarstva zdravlja i zamenika predsednika UO Unilever Beograd, Dan Lucian Rusu-a. Akcija je uspešno okončana čišćenjem OŠ Vuk Karadžić u Nišu, 28. maja. Veliki doprinos uspehu akcije i promociji značaja higijene za zdravlje dece dali su mediji, kroz aktivno obaveštavanje javnosti.\nPovodom uspešnog završetka čišćenja škola, zamenik predsednika UO Unilever Dan Lucian Rusu je izjavio: „Sa velikim zadovoljstvom mogu da kažem da smo uspešno realizovali čišćenje 70 osnovnih škola u Srbiji, kao i da smo za svih 1246 škola obezbedili poklon pakete Domestos proizvoda, koji će školama nadalje služiti za održavanje higijene. Naša kompanija, kao vodeći svetski proizvođač robe široke potrošnje, ima i društvenu ulogu da kroz različite kampanje i projekte vodi računa o zdravlju celokupnog stanovništva. Upravo zato smo se i odlučili da realizujemo ovu akciju, kojom smo skrenuli pažnju na značaj higijene i zdravih stilova života pre svega kod naše dece, koja u najranijem uzrastu moraju da steknu dobre navike kroz edukaciju i praktične primere. Nakon osnovnih škola, u saradnji sa Nacionalnim udruženjem za decu obolelu od raka – NURDOR, početkom juna biće očišćene i roditeljske kuće dece obolela od raka za koje je čisto okruženje od presudne važnosti za lečenje“.\nFiled under: Saopštenja, ciscenje skola, domestos, unilever


Poluautomatska strečerica Compacta S4 | PakSistemi\nCompacta S4 je poluautomatska horizontalna mašina za strečovanje izgrađena po visokim standardima i kriterijumima u pogledu kvaliteta kako bi se zadovoljile i najzahtevnije potrebe za strečovanjem proizvoda.\nOva strečerica je opremljena kontrolnim panelom, koji je redizajniran i uključuje ekran osetljiv na dodir. Veliki ekran u boji omogućava brzo i jednostavno kreiranje programa. Nadograđena memorija omogućava da se snimi do 8 različitih programa. Moguće je opciono odabrati RConnect, tehnološko napredni sistem za praćenje rada mašine, koji pruža totalnu podršku krajnjem kupcu od strane proizvođača.\nCompacta S modeli poseduju visoko automatski pouzdani sistem za spajanje i sečenje folije. Zahvaljujući pedali za pokretanje sistema, program za obmotavnje se može lako i sigurno pokrenuti. Ovaj sistem garantuje automatski proces za obmotavanje na kojem operater mora samo da pozicionira proizvod i pokrene ciklus.\nKARAKTERISTIKE COMPACTA S4 125\nMaksimalna brzina rotacije prstena (rpm): 160\nPromenljiva brzina nosača folije (m/min): 8÷17\nKonstantno naprezanje folije: Opciono\nSnaga (kW): 0.9\nPotrošnja komprimovanog vazduha (Nl/ciklusu): 3.5\nKARAKTERISTIKE FOLIJE COMPACTA S4 125\nŠirina folije (mm): 50÷125\nMaksimalni spoljni prečnik hilzne (mm): 200\nUnutrašnji prečnik (mm): 76


Ni jedna od tri stranke vladajuće koalicija neće glasati za nepoverenje vladi Crne Gore - Politički.rs\nBeta, Foto: Bojana Čupić/ gov.me\nPremijer Crne Gore Zdravko Krivokapić izjavio je danas da je inicijativa za izglasavanje nepoverenja vladi politički marketing za lokalne izbore u Podgorici a sve tri stranke vladajuće koalicije saopštile su da neće podržati taj predlog opozicije.\nKrivokapić je novinarima, nakon panel debate “Zapadni Balkan: Budućnost Evrope je naša zajednička agenda”, rekao da ne vidi da bi iko mogao da preokrene slobodnu volju gradjana od 30. avgusta.\n“Volja gradjana je tada bila uperena protiv režima koji je ostavio mnogo posledica”, rekao je Krivokapić.\nOn je dodao da je budućnost Crne Gore zagarantovana reformskim pristupom i reformskim programima na kojima je Vlada radila danonoćno.\nVlada je, prema njegovim rečima, ostvarila izuzetne rezultate “u uslovima u kojima obitava”.\n“Mi nismo imali kad da se bavimo marketingom. Mi smo se bavili unapredjenjem kvaliteta života. Crna Gora mora da funkcioniše po principu pogleda u budućnost. Ova vlada nudi viziju po kojoj je ta budućnost izvesna”,naveo je Krivokapić uz poruku da je cilj da pobede programi, a ne lepota i harizmatičnost.\nSve tri koalicije vladajuće većine najavile su da neće podržati inicijativu za izglasavanje nepoverenja Vladi.\nPrvo je to saopštio Demokratski front (DF) koji je najžešći kritičar Vlade premijera Krivokapića, ali je naveo da neće da ruši vladu sa DPS-om.\nI Demokrate Alekse Bečića su najavile da neće glasati za inicijativu.\nPoslanik vladajućih Demokrata, druge po veličini vladajuće partije, Vladimir Martinović kazao je da će, ukoliko neko od poslanika parlamentarne većine podrži inicijativu opozicije za izglasavanje nepoverenja Vladi “to značiti da je uzeo novac”.\nDanas se oglasila i URA Dritana Abazovića koja je saopštila da u ovom trenutku Gradjanski pokret URA nema razloga da glasa nepoverenje Vladi.\n“Do sada smo vrlo jasno saopštavali što bi za nas bili razlozi da to učinimo – kada bi Vlada donela odluke suprotne nacionalnim interesima i evropskom putu Crne Gore”, navodi se u saopštenju.\nU opozicionom predlogu koji je 29. novembra dostavljen parlamentu poslanici Demokratske partije socijalista (DPS), albanskih stranaka, Bošnjačke i dve socijaldemokratske partije, navode da je Crna Gora pod rukovodstvom aktuelne Vlade dovedena u najveću političku i institucionalnu krizu od uvodjenja višestranačja.\nPrema Ustavu Skupština većinom glasova svih poslanika odlučuje o poverenju Vladi. To znači da je za izglasavanje nepoverenja Vladi neophodan glas 41. poslanika, od ukupno 81, koliko ih ima u aktuelnom sazivu Skupštine Crne Gore.\nPolitički analitičar Zlatko Vujović smatra kako je moguće da inicijativa za smenu Vlade Crne Gore dobije podršku dela vladajuće većine u parlamentu.\nOn smatra da opozicija ne bi ulazila u politički poduhvat za smenu Vlade, da nije sigurna da će dobiti podršku bar jednog poslanika većine.\nVujović za Radio Slobodna Evropa (RSE) rekao da opozicija u suprotnom rizikuje da inicijativa ne prodje i da eventualni novi zahtev za opoziv Vlade ne bi mogla da podnese pre isteka 90 dana, kako je propisano poslovnikom.\nTagged: VLADA CRNE GORE, ZDRAVKO KRIVOKAPIĆ


Održani 10. po redu FitPass Dani Sporta - ESTIEM\nNaša organizacija je po jubilarni deseti put održala FitPass Dane Sporta, 25. i 26. maja na centralnim sportskim terenima na Adi Ciganliji. Pored samih sportskih turnira, projekat su obeležili lepo i sunčano vreme, sportski duh, druženje, kao i prikupljanje sredstava za one kojima je pomoć najpotrebnija.\nProjekat je otvoren 23. maja humanitarnom utakmicom u kojoj su između ostalih učestvovale i poznate ličnosti poput Dragoljuba Srnića, Slavka Beleslina i Dragana Aničića. Iako je meč završen nerešenim ishodom, nije bilo razočaranih, jer su velikim odzivom ljudi na Adi ispunjeni njegovi glavni ciljevi – skupljanje sredstava i podizanje humanitarne svesti. Nakon utakmice održan je žreb za sve sportove, a dan je zatvoren humanitarnom akustičnom svirkom koju je svojom prisustvom uveličala i rok zvezda Kiki Lesendrić. Svi prihodi od utakmice, kao i deo od svirke, otišli su u ruke organizacije „Zajedno za život”, koja je bila prijatelj projekta.\nTokom vikenda, 25. i 26. maja, održani su turniri u futsalu, basketu, odbojci, tenisu i stonom tenisu, gde je preko 400 učesnika samostalno ili sa svojim ekipama imalo priliku da izađe na teren i da se nadmeće u navedenim sportovima. Nokaut faze svih takmičenja odigrane su 26. maja, gde su se najbolje ekipe u svim sportovima nadmetale za pehare, medalje i razne nagrade koje su obezbedili naturalni partneri projekta. Mnogi takmičari i posetioci su, pored turnira, iskoristili priliku da uživaju u lepom vremenu i u komforu chill zone, u kojoj su bile pripremljene razne aktivnosti poput sony playstation-a, stonog tenisa, misaonih igrica, kao i osveženje u vidu proizvoda partnera projekta.\nPred finale futsala, poslednjeg dana, održana je humanitarna akcija „Penal za život” gde je preko 90 prijavljenih učesnika imalo priliku da šutira penal golmanu FK Zemuna, Marku Miloševiću, i voditelju televizije „N1”, Milošu Milovanoviću. Kao i prvog dana, sav prihod od ove akcije otišao je u humanitarne svrhe – organizaciji „Zajedno za život“. Izvučeni pobednici ove akcije su osvojili vredne nagrade poput putovanja od agencije Puzzle group i karata za Exit i Sea Dance festivale.\nČestitke za uspešno organizovan događaj idu lideru projekta, Aleksi Vuloviću, njegovom timu koordinatora, kao i celom organizacionom timu.\nAtmosferu sa otvaranja i samog turnira možete videti na slikama ispod, kao i u galeriji na facebook stranici projekta.\n2 августа, 2019 /by estiem\nhttps://estiem.org.rs/wp-content/uploads/2019/08/Vest-04-Dani-Sporta-min.png 1365 1365 estiem https://estiem.org.rs/wp-content/uploads/2019/03/ESTIEM-300x198.png estiem2019-08-02 04:22:102019-08-06 15:04:20Održani 10. po redu FitPass Dani Sporta


četvrtak, 23. jun 2022. 08:47h\nFestival harmonike "Zlatna dirka Ivanovo 2022" biće održan po peti put 3. i 4. jula Pančevo MOJKraj\nPredsednik žirija je Ljubiša Pavković, a članovi su Endži Mavrić, Mića Janković, Mirko Kodić, Ljiljana Stepić i Vlada Todosijević.\nMarko Guran, direktor Doma kulture u Ivanovu kaže da je festival od prvog dana dobro prihvaćen od strane takmičara, jer žiri čine kvalitetni i renomirani umetnici.\nFestival je međunarodnog karaktera, jer takmičari i učesnici dolaze iz zemalja čitavog regiona, ali i Evrope. Time dajemo priliku, kako takmičarima, tako i posetiocima da se upoznaju sa muzikom i kulturom drugih naroda. Međunarodni festival harmonike „Zlatna dirka" je manifestacija koja promoviše i afirmiše narodno-izvorno stvaralaštvo, ali pre svega slavi harmoniku, koja je najzastupljeniji instrument na našoj teritoriji. U isti mah, ovaj festival motiviše i podstiče takmičarski duh mladih talenata, kaže Marko Guran.\nZahvaljujući odličnoj organizaciji, visokim kriterijuma ocenjivanja i sjajnim gostima, festival "Zlatna dirka" je, po mišljenju mnogih istaknutih muzičkih kritičara, posle samo godinu dana postala manifestacija sa visokom reputacijom, nalik najpriznatijim evropskim i svetskim festivalima sa dugogodišnjom tradicijom.\nNa festivalu nema kotizacije za takmičare. Organizatori svake godine rade poboljšanju kvaliteta revijalnog dela programa. I interesovanje harmonikaša za učešće na festivalu "Zlatna dirka" značajno je povećano u odnosu na prethodnu godinu.\nRazlog tome su profesionalni rad žirija, kvalitet učesnika i visok nivo organizacije. Još na samom početku nastanka, festival je dobio podršku najboljih solista i profesora harmonike sa teritorije cele Srbije. Prema propozicijama takmičenja, koje postavlja organizator, takmičari se dele u 8 kategorija - od 8 do 30 godina (petlići, mlađi pioniri, stariji pioniri, mlađi juniori, stariji juniori, seniori, mlađi dueti i stariji dueti). I ove godine učesnici dolaze iz svih zemalja regiona, kaže Marko Guran.\nMeđunarodni festival harmonike „Zlatna dirka“ - Prva harmonika Vojvodine je festival koji se održava u Ivanovu kod Pančeva. Reč je o najvećem, odnosno najbolje kotiranom festivalu harmonike i najvišem nivou takmičenja harmonikaša na teritoriji Vojvodine.\nIdejni tvorac i organizator manifestacije je Dom kulture „Žarko Zrenjanin“ Ivanovo, koji je u saradnji sa Udruženjem estradnih umetnika „Balkan“ iz Pančeva, u takmičenje uključio veliki broj umetnika sa teritorije cele zemlje.\nPored srca festivala - takmičenja solista na harmonici, koje ocenjuje stručni žiri sastavljen od renomiranih muzičkih izvođača i pedagoga, sastavni deo festivala su i seminari, stručna predavanja, koncerti solista, orkestara i vokalnih solista koji izvode numere narodne-izvorne muzike. Na samom koncertu ove godine, pored velikog broja vokalnih solista, narodnih orkestara, svetski priznatih harmonikaša, nastupiće i orkestri harmonike iz Rumunije i Austrije. Ove godine koncert će održati zvazde narodne muzike Aca Ilić, Biljana Jevtić, Snežana Babić-Sneki i Radiša Urošević uz pratnju orkestra Ivana Makevića, kaže Marko Guran.\nKonkurs za prijavljivanje takmičara za ovogodišnji festival Prva harmonika Vojvodine „Zlatna dirka Ivanovo 2022“ je otvoren do 1. jula i objavljen na sajtu Festivala.\nFestival „Prva harmonika Vojvodine“ je jedna od značajnih manifestacija koja promoviše Ivanovo i obogaćuje kulturnu i turističku ponudu ovog malog mesta. U selu živi nešto manje od 1.000 stanovnika, a u vreme festivala poseti ga više od četiri hiljada ljudi iz cele Srbije i iz regiona.\nOrganizatori i ove godine očekuju više od 5.000 posetilaca iz zemlje i inostranstva.\n11:00 - takmičarski deo (petlići, mlađi pioniri, stariji pioniri, mlađi juniori, mlađi dueti)\n20:00 - revijalni deo sa dodelom nagrada i koncert pevača narodne muzike Aleksandra Ilića i Biljane Jevtić, kao i virtuozi na harmonici uz pratnju orkestra Ivana Makevića\n11:00 – takmičarski deo (juniori, seniori i stariji dueti)\n20:00 – revijalni deo sa dodelom nagrada i koncert: pevači narodne muzike Snežana Babić i Radiša Urošević uz pratnju orkestra Ivana Makevića.\nOrganizator Festivala „Prva harmonika Vojvodine“ je Dom kulture u Ivanovu.\nSve informacije o festivalu i takmičarskim propozicijama zainteresovani mogu pročitati na sajtu festivala Prva harmonika Vojvodine https://prvaharmonikavojvodine.com/.\nApsolutni pobednik festivala "Zlatna dirka" Mario Milenković


Narkomanija i bolest zavisnosti - Društvo - Dnevni list Danas\nPočetna » Društvo » Narkomanija i bolest zavisnosti\nTribina u organizaciji novovaroške Kancelarije za mlade\nNarkomanija i bolest zavisnosti\n„Narkomanija i bolest zavisnosti“ naziv je tribine koja je, u organizaciji Kancelarije za mlade, nedavno održana u novovaroškom Domu kulture.\n0Piše: R. Popović 09. januara 2014. 17.39\n– Podela na lake i teške droge postoji samo u žargonu, sa marihuanom se počinje, a sa heroinom završava. Ova činjenica, kao i to da se granica prvog probanja droge spustila na uzrast osnovaca, trebalo bi da bude dovoljan motiv da roditelji budu obazriviji i da svoju decu više kontrolišu. Oni često ne vide ili ne žele da vide problem, te policija ima i takva iskustva da u privatnim kućama pronađemo preciznu digitalnu vagu, za koju roditelju kažu da ih njihova deca drže kao igračku, kazao je na tribini policijski inspektor Bobiša Stojić, uz informaciju da je u zlatarskom kraju među uživaocima sve popularnija biljka tatula od koje se spravlja čaj, u upotrebi su i laki isparivači (lepak, bronza), a zbog niske cene i dostupnosti, sve je prisutnija i marihuana.\nNa teritoriji opštine Nova Varoš nema organizovanih grupa ili preprodavaca, a omladina se za džoint snalazi uglavnom nabavkom iz Prijepolja i Priboja, a u poslednje vreme sve češće i iz Sjenice, istakao je Stojić, uz upozorenje da prva doza može biti i smrtonosna, a da nisu retki ni slučajevi u kojima se, recimo, heroin meša sa mišomorom.\nNa ovom javnom skupu kao predavači su učestvovali i specijalistkinja pedijatrije dr Sanja Vranić, angažovana radom i u Savetovalištu za mlade pri ovdašnjem Domu zdravlja, i psiholog Mirela Hadžibrahimović. U ime organizatora, učesnicima skupa – uglavnom učenicima srednjih škola, direktorima obrazovnih ustanova, predstavnicima opštinske uprave i Centra za socijalni rad, obratio se i koordinator KZM Branko Pucarević, koji je, izražavajući žaljenje što skupu nisu prisustvovali roditelji i razredne starešine, ocenio da se sa ovom pošasti savremenog doba moramo boriti udruženi i sistemski. „Između dve tribine na temu bolesti zavisnosti, broj korisnika psihoaktivnih supstanci uvećao se dva i po puta, što znači da se protiv droge svi zajedno moramo boriti nekim drugim merama i sredstvima, a ne samo održavanjem ovakvih skupova“, smatra Pucarević.


Osam godina od ubistva Duška Jovanovića\nDanas se navršilo osam godina od ubistva osnivača, suvlasnika, direktora i glavnog urednika podgorickog lista "Dan" Duška Jovanovića, a da još nije sasvim rasvijetljeno njegovo ubistvo.\nZa ubistvo Jovanovića, kao saučesnik, ranije je na 30 godina zatvora osuđen Podgoričanin Damir Mandić. On je prvobitno bio oslobođjen odlukom Višeg suda u Podgorici, ali je Apelacioni sud Crne Gore ukinuo tu oslobađajuću presudu i zatražio ponavljanje sudskog postupka.\nZatim se sam Mandić žalio Apelacionom sudu, pa je kazna od 30 godina smanjena na 19 godina zatvora. Prema ranijim izjavama advokata i predstavnika porodice Jovanović, u ubistvu je učestvovalo više osoba, a državni organi se nisu adekvatno angažovali da rasvijetle taj zločin.\nUbistvo Jovanovića se, u domaćim ocjenama i inostranim izvještajima, najčešće navodi kao glavni dokaz da u Crnoj Gori nema medijskih sloboda.\nJovanović je ubijen 27. maja 2004. godine oko ponoći, tek što je izašao iz prostorija lista "Dan". Ubistvo je, prema presudi Višeg suda u Podgorici, izvedeno s umišljajem, nakon duže pripreme.\nList "Dan" objavio je danas ocjene opozicionih političara i predstavnika nevladinog sektora, u kojima se tvrdi da je ubistvo Jovanovića političke prirode i da je on bio žrtva "sprege vlasti sa organizovanim kriminalom".


Ferrari zarađuje najviše - Lux Life luksuzni portal: Moda, Stil, Trendovi, Kolekcije 2019/2020...\nProizvodnja automobila je jedna od najkonkurentnijih grana u industriji sa većinom mejnstrim proizvođača koji se bore za pronalaženje načina povećanja profitabilnosti.\nJedna od najvećih zabluda u industriji je ta da što je veća kompanija, u smislu broja jedinica koje proizvodi godišnje, da mora biti profitabilnija. Nedavna studija, koju je vodio profesor ekonomije u Nemačkoj, Ferdinand Dudenhofer, razbija ovaj mit i donosi nekoliko prilično šokantnih statističkih podataka.\nPrema studiji, Ferrari je najprofitabilnija automobilska kompanija na svetu sa prosečnim profitom od oko $80,000 za svaki potpuno novi prodati automobil.\nOve cifre su važile za prvih šest meseci godine, a italijanska marka je prošle godine ostvarila još veću dobit od $90.000 dolara po automobilu.\nDakle Ferrari dobit po svakom automobilu koji je prodao prošle godine je otprilike jednak osnovnoj ceni Porsche 911 Carrera Coupe.\nPorsche je daleko drugi sa profitom od oko $19.000 dolara za svaki prodat nov automobil; međutim, nadmašuje svoje nemačke rivale BMW, Audi i Mercedes-Benz koji ostvaruju profit od oko $10.500 dolara po novom prodatom automobilu.\nNa dnu studije profitabilnosti je Jaguar Land Rover koji izarađuje samo €800 evra ($927) po automobilu.\nPostoje neka iznenađujuća imena na listi kompanija koje gube novac sa svakim proizvedenim automobilom. Pa tako Bentley gubi skoro $20.000 dolara za svaki automobil koji proda, ali portparol kompanije kaže da se gubici mogu pripisati velikim investicijama za elektrifikaciju automobila.\nTesla, s druge strane, takođe gubi nešto preko $12.000 dolara za svaki automobil koji proda. Proizvođači automobila kao što su Rolls-Royce i Lamborghini ne objavljuju svoje finansijske rezultate, tako da ne znamo da li zarađuju ili gube novac.\n80.000 dolara po automobilu\nPROČITAJTE SLEDEĆI TEKST: 15 najskupljih razvoda poznatih


Komšije su dozivale mlađeg dečaka, koji je na momente gubio svest.\nOčevici kažu za "Novosti" da su nakon udarca izašli na ulicu i videli oca kako plače nad starijim sinom.\nPrvu pomoć mališanima pružili stanovnici naselja, sve dok nisu došle dve ekipe Hitne pomoći.\nsaobraćajna nesreća udes Karaburma povređena deca povređeno dete\nPRIPADNICI Policijske stanice Srbac u Republici Srpskoj uhapsili su Mileta K. (24) iz tog grada zbog sumnje da je prethodne noći na svadbi upucao muzičara Dragoslava B. (32) iz Loznice.\nUPRKOS kiši i sedmodnevnom angažovanju vatrogasnih jedinica i radnika "Srbijašuma", požar na Crnom vrhu nije ugašen.


Radio Šumadinac > Forum > OPŠTI FORUMI > Sport > Tenis > Srpski teniseri poceli pripreme za finale Dejvis kupa\n11.11.2013 06:51 #1\nSrpski teniseri počeli pripreme za finale Dejvis kupa\nBEOGRAD - Dejvis kup reprezentacija Srbije predvođena Jankom Tipsarevićem i Nenadom Zimonjićem počela je danas u Beogradskoj areni pripreme za finale ovog takmičenja protiv Češke.\n"Mislim da je sve u najboljem redu. Trenirali su Tipsarević i Zimonjić, kao i Bozoljac, Lajović, Pašanski i Krajinović. Novak je nedostajao, ali on je trenutno u Londonu", rekao je selektor Dejvis kup reprezentacije Srbije Bogdan Obradović.\nOn je istakao da je atmosfera u timu dobra, kao i da je napravljen plan za početak nedelje.\n"Zadovoljni smo Arenom. Sve je urađeno do poslednjeg detalja, pre početka priprema, što ranije nije bio slučaj. Nema buke i igrači mogu da se koncentrišu na treningu. Sve pohvale Teniskom savezu Srbije i Beogradskoj areni", rekao je Obradović.\nFinalni duel Dejvis kupa između reprezentacija Srbije i Češke igra se od 15. do 17. novembra u Beogradu.\nČeški teniseri bez selektora u Beogradu\nSelektor Dejvis kup reprezentacije Češke Jaroslav Navratil zbog zdravstvenih problema neće predvoditi ekipu protiv Srbije u finalu takmičenja.\nKako je objavljeno na sajtu Teniskog saveza Češke, Navratil je morao da ode u bolnicu zbog plućne embolije.\nČeški savez će u toku sutrašnjeg dana saopštiti ko će predvoditi ekipu u Beogradu umesto Navratila. Finalni duel Dejvis kupa između Srbije i Češke igra se od 15. do 17. novembra u Beogradskoj areni.\nTanjug, 10.11.2013 (arhiva)\nZadnji Post: 02.11.2013, 18:10\nZadnji Post: 24.10.2013, 08:00\nZadnji Post: 14.09.2013, 10:52\nZadnji Post: 25.04.2013, 08:27


Vesti online / Vesti / Društvo / Konačno dogovor Moskve i Beograda - hiljadama Srba priznaće se staž\nKonačno dogovor Moskve i Beograda - hiljadama Srba priznaće se staž\nSpajanje srpskog i ruskog radnog staža, do penzije, biće moguće za nekoliko meseci, što neće moći da ostvare oni koji su radili "na crno". Zato kada naši ljudi odu na rad u Rusiju prvo treba da provere da li im poslodavac uplaćuje doprinose.\nVelika srpska muka - kako do penzije?\n- Građani Srbije, koji bi zahvaljujući radu u Rusiji te godine rada mogli da povežu sa stažom u Srbiji i tako steknu pravo na penziju, moraće da se strpe još nekoliko meseci. Sporazum o socijalnoj sigurnosti između Srbije i Rusije, koji su nedavno u Moskvi potpisali ministri Zoran Đorđević i Maksim Topilin, moraće prvo da usvoje parlamenti u obe zemlje kako bi stupio na snagu - objasnio je pomoćnik ministra za rad, zapošljavanje i socijalna pitanja Zoran Milošević.\nOn za Sputnjik kaže da je najveći značaj stupanja na snagu tog sporazuma na kojem se radilo sedam godina, u tome što će zahvaljujući njemu mnogima radni staž u Rusiji pomoći da ostvare penziju.\nProteklih decenija, kada su u Srbiji ljudi lako ostajali bez posla, a do novog teško dolazili, mnogi su radom u Rusiji obezbeđivali egzistenciju sebi i svojoj porodici. Pre dve godine izmenjeni Zakon o penzijskom i invalidskom osiguranju, koji je podigao prag za odlazak u penziju, mnoge je onespokojio uz zapitanost kako do penzije.\nSporazum važi retroaktivno, čak i za period SFRJ\nZato će ovaj sporazum makar nekima to omogućiti. Uslov je, naravno, da su u Rusiji bili prijavljeni da rade i da imaju uplaćivane doprinose za penziono osiguranje. Ta prava im omogućavaju da spoje srpski i ruski staž i dođu makar do one umanjene penzije za koju je neophodno minimalnih 15 godina radnog staža.\n- Bitna odredba je da Sporazum važi i retroaktivno, odnosno i za period do njegovog stupanja na snagu. Na njega će moći da se pozivaju i građani koji su radili u Rusiji bilo kada, čak i u periodu SFRJ - precizirao je Milošević.\n- Praktično to znači da neko ko je radio 10 godina u Srbiji i 10 godina u Rusiji, a danas nema pravo na penziju, stupanjem na snagu ovog sporazuma, imaće pravo na dve penzije, onu srazmernu radu u Srbiji i onu srazmernu godinama rada u Rusiji - objasnio je pomoćnik ministra.\nBitno da je u Rusiji plaćan doprinos najmanje godinu dana\nOn smatra da će još češći slučajevi biti da će naši građani koji su, na primer, radili 20 godina u Srbiji i pet godina u Rusiji, koji sada dobijaju penziju samo na osnovu "srpskih" 20 godina plaćanja doprinosa, ubuduće ostvariti i pravo na ruski deo penzije.\nMilošević napominje da za ostvarivanje tih prava nije bitno kako je neko otišao na rad u Rusiju, da li posredstvom poslodavca ili je sam otišao i našao posao. Jedino je bitno da je za taj posao koji je tamo rađen plaćen doprinos u Rusiji i to najmanje godinu dana.\n- Prema nekim podacima koje imamo trenutno je u Rusiji po različitim osnovama oko 6.000 naših radnika. To su podaci koje smo dobili od kolega sa ruske strane - rekao je Milošević, ističući da Sporazum podrazumeva reciprocitet i da se iste odredbe odnose i na Ruse koji rade u Srbiji.\nObjašnjavajući postupak za ostvarivanje prava na ruski deo penzije, on je rekao da se zahtevi podnose Fondu penzijskog i invalidskog osiguranja (PIO) u Srbiji, odnosno njegovoj jedinici na teritoriji opštine gde podnosilac zahteva živi.\nDRUŠTVO Penzionerima danas stiže uvećana penzija\nSRBIJA Zaharova: Rusija ne menja stav o dogovoru Beograda i Prištine


Vlada prodaje Galeniku i Politiku : Nadlanu.com\nVlada prodaje Galeniku i Politiku\nObjavljeno 25. nov 2013. / 19:03:55\nMinistar privrede Saša Radulović, izjavio je da ove dve kompanije neće biti privatizovane bud zašto\nNovaković: Plan za 'Galeniku' iduće nedelje\nVršilac dužnosti generalnog direktora "Galenike" Živomir Novaković rekao je da očekuje da će već sledeće nedelje resorno ministarstvo izneti plan rešavanja problema u tom preduzeću.\nNovaković je u izjavi za Tanjug rekao da je rukovodstvo "Galenike" pre nekoliko dana dostavilo kompletiranu ličnu kartu poslovanja preduzeća resornom ministarstvu i dodao da očekuje da će na osnovu toga Vlada iznet konkretan plan mera.\nOn je podsetio da je Poreska uprava pre skoro dva meseca blokirala račun tog preduzeća i da to predstavlja problem u poslovanju.\nSindikati "Galenike" razgovarali su krajem oktobra s predstavnicima Ministarstva privrede kada su dobili uveravanja da se vode pregovori sa bankama i poveriocima kako bi se omogućio nesmetani rad kompanije, bez blokade računa po osnovu dospelih potraživanja.\nU zajedničkom saopštenju Sindikata Nezavisnost i Samostalnog sindikata "Galenike" tada je navedeno da je predstavnicima sindikata rečeno da će ministarstvo i Vlada pomoći oporavak "Galenike" a.d. i povećanje proizvodnje u što većem obimu, s obzirom na značaj lekova te kuće za ukupan zdravstveni sistem.\nTada je saopšteno i da kada se proizvodnja vrati u normalne okvire, koji odgovaraju kapacitetima i potencijalima, i "Galenika" stavi na zdrave noge, Vlada Srbije će doneti odluku da li će, sa kim i kada sklapati ugovore o strateškom partnerstvu, ili o promeni vlasničke strukture.\nU "Galenici" je ranije rečeno da im je račun blokiran za 80 miliona dinara, da je obim proizvodnje smanjen zbog toga, kao i ugroženo funkcionisanje kompanije.\nZoran Pantelić iz Sindikata Galenike kaže da će se i radnici aktivno uključiti u proces privatizacije.\n"Ono na čemu će sindikati insistirati je da se izradi kvalitetan socijalni program i kolektivni ugovor i da oni kao takvi moraju da udju u kupoprodajni ugovor. Mi se nadamo da ce kupac biti iz farmaceutske branše sa industrijskom kulturom u proizvodnji lekova ali naravno odluka je na Vladi", objašnjava on.\nPre nekoliko dana podignuta je optužnica kojom je obuhvaćeno deset osoba optuženih za zloupotrebe u Galenici.\nPrema rečima direktora policije, utvrđeno je da je kompanija oštećena za oko 12 miliona evra, ali će se, kako je rekao, istragom doći i do veće sume.\nInače, Galenika je bila prva srpska firma koja je privatizovana 1991. godine prodajom 49 odsto vlasništva američkom biznismenu Milanu Paniću i ICN za 50 miliona dolara.\nPosle višegodišnjeg spora pred Međunarodnom arbitražom u Parizu, fabrika je vraćena Srbiji, a ICN-u je isplaćen ulog.


Avion iz Egipta blokirao aerodrom "Nikola Tesla", nema ni poletanja ni sletanja - BKTVNews\n12. Septembar 2018. u 08:08\nAerodrom "Nikola Tesla Beograd" privremeno je zatvoren za poletanja i sletanja jer je avion egipatske kompanije, koji je bez putnika sleteo na aerodrom, ostao na pisti usled tehničkih problema.\nU novom saopštenju aerodroma se precizira da je reč o avionu egipatske kompanije "Idžipt er" (Egypt Air) tipa "boing 737-800".\nFoto: Printskrin beg.aero\nAvion je bez putnika sleteo u 04.11 časova na beogradski aerodrom i ostao na poletno-sletnoj stazi usled tehničkih problema. U saopštenju se dodaje da će aerodrom biti zatvoren na dva sata.\nIzvršni direktor aerodroma Žarko Suvačarov izjavio je za RTS da je aerodrom pokrenuo sve mere i postupke za vanredne situacije radi uklanjanja aviona, a vazduhoplovi drugih kompanija preusmeravaju se na aerodrome u susednim državama u regionu. Na pitanje RTS-a koliko će trajati ovakvo stanje, Suvačarov je rekao da ne može da kaže određeno dok se ne utvrde tačno načini na koje se tehnički može izvesti uklanjanje vazduhoplova, jer su, kako je naveo, svi točkovi glavnog stajnog trapa oštećeni.\nFoto: Printskrin jutjub rts.rs\nKada je reč o putnicima koji ovog jutra putuju iz Beograda, njima će sve informacije biti dostupne na aerodromu i putem kol centra Er Srbije. Putnici se obaveštavaju da informacije o statusu svog leta potraže na www.beg.aero , kao i na telefon službe informacija 209-4444 ili u izabranoj avio-kompaniji.\nОбјава коју дели Robert Coban (@robert_coban) дана 11. Сеп 2018. у 9:06 PDT\nKako saznaje N1 u Centru za istraživanje nesreća u saobraćaju, na avionu su se blokirali točkovi glavnog stajnog trapa i zapalile sve četiri gume, a povređenih nema.\nSvi letovi odloženi su jutros na dva sata. Sve dežurne ekipe beogradskog aerodroma reagovale su prema utvrđenim procedurama, kaže se u saopštenju.\nMihajlović:Zapalile se gume aviona,na aerodromu sve bezbedno\nMinistarka građevinarstva, saobraćaja i infrastrukture Srbije Zorana Mihajlović izjavila je jutros, povodom privremenog zatvaranja aerodroma "Nikola Tesla", da su se na avionu egipatske kompanije koji je blokirao pistu zapalile gume i istakla da je najvažnije da je sve trenutno bezbedno.\n"Za sve nas je važno da je sve u redu. Sada se očekuje tehnička služba, ozbiljne analize, istražne radnje, da bi kompanija znala šta se desilo", navela je Mihajlovićeva.\nIzvor: Tanjug, N1, RTS\nTagovi: aerodrom nikola tesla, aerodrom, pista,


Oprez: Tehnologija štetno utiče na naš mozak\nTehnologija smanjuje našu moć mašte, a kada nemamo kompjuter pored sebe ili smartfon u ruci, mnogi od nas imaju osećaj kao da nešto propuštaju, pa se isključeni osećaju prazno i čudno\nMedicina 02.02.2014. - 20:38h Autor: index.hr\nOdavno je poznato da tehnologija, uz sve prednosti koje ima, šteti našem mozgu. Ovo su neki od načina kako to radi, za koje možda niste znali.\n1. Psihičke promene\nJedan od načina kako tehnologija utiče na naš mozak je taj da donosi određene psihičke promene, koje utiču na naš mozak. Tako tehnologija, na primer, smanjuje našu moć mašte.\n2. Utiče na našu sposobnost čitanja\nPre interneta, bilo je više onih koji su posećivali knjižare i čitali knjige ili novine. Danas ćemo najpre da pročitamo vest putem veba, i to uglavnom kraće vesti. Tehnologija utiče na sposobnost našeg mozga da zadrži pažnju na nečemu što nije toliko površno.\n3. Skloniji smo panici\nTehnologija je učinila da se osećamo prisiljeni da odgovorimo na sve podatke koje primamo putem nje, od imejla do Fejsbuka. Drugim rečima, kada nemamo kompjuter pored sebe ili smartfon u ruci, mnogi od nas osećaju kao da nešto propuštaju i da su isključeni, što prati osećaj praznine.\nJoš jedan od štetnih uticaja tehnologije je i to što ograničava našu sposobnost da razmišljamo apstraktno, pa nas čini zaovisnima, što ometa naš društveni život i svakodnevne aktivnosti. Iako u današnjem svetu ne možemo bez nje, svakako bi trebalo da svesno ograničite njeno korišćenje.


Kompanija Lanaco otvorila je vrata talentovanim studentima Tehničkog fakulteta „Mihajlo Pupin” iz Zrenjanina sa idejom njihovog šireg upoznavanja sa radom na tehnologijama poslednje generacije i poboljšanja njihovih praktičnih veština.\nNAŠI STUDENTI U POSETI\nOsam studenata završnih, osnovnih i master, studija provelo je nekoliko dana u Lanaco tehnološkom centru radeći na razvijanju softverskih i sistemskih rešenja koja omogućavaju upravljanje velikim brojem podataka, visoku pouzdanost, modularnost, te istovremeni rad velikog broja korisnika.\nU narednom periodu zahvaljujući saradnji sa Tehničkim fakultetom „Mihajlo Pupin” i gradom Zrenjaninom, Lanaco će nastaviti da kroz transfer znanja o tehnologijama poslednje generacije doprinese unapređenju razvoja Akademske zajednice sa željom da mladi talentovani kadrovi na vreme i na pravi način dođu u kontakt sa poslednjim IT dostignućima, te da se pomere granice mogućnosti za kreiranje IT inovacija koje su danas aktuelne.\n– Veliko mi je zadovoljstvo što mi je pružena prilika da budem deo jedne ovako kvalitetne inicijative i regionalno uspešne IT kompanije. Zaista nam je velika čast što smo došli u Banjaluku na usavršavanje i upoznavanje sa mentorima koji će nas u narednom periodu voditi kroz magični svet IT dostignuća na globalnom nivou, pomoći nam da se na najbolji način profilišemo i na pravi način se odredimo prema razvoju u sigurno danas najperspektivnijoj grani industrije – poručio je Velibor Premčevski, student master studija Tehničkog fakulteta „Mihajlo Pupin”, smer Informacione tehnologije.\nRAZVOJ IT KADROVA\nKompanija Lanaco ide u korak sa savremenim IT inovacijama i tehnologijama budućnosti prateći trendove razvija i buduće kadrove.\n– Ovo je bio moj prvi ozbiljniji susret sa savremenim tehnologijama poslednje generacije. Drago mi je što je kompanija Lanaco prepoznala potencijal u nama i pružila nam jedinstvenu priliku da učimo od najboljih, da kroz naše angažovanje pomognemo, našem gradu da postane još uspešniji u IT industriji i na kvalitetan način promovišemo rad u industriji budućnosti među našim vršnjacima u Zrenjaninu – poručio je Predrag Čolić, apsolvent Tehničkog fakulteta „Mihajlo Pupin”, na smeru Informacione tehnologije.


Šojgu: Glavni zadatak je zastita RUS od vojne pretnje Zapada\nTanjug 1. marta 2022. 11:42\nMOSKVA – Ministar odbrane Rusije Sergej Šojgu izjavio je danas da će ruska vojska nastaviti vojnu operaciju u Ukrajini do ostvarivanja svojih ciljeva, a da je glavni zadatak zaštita Rusije od spoljne vojne pretnje sa Zapada.\nRuski ministar je rekao da se operacija sprovodi u cilju zaštite stanovništva Donbasa, demilitarizacije i denacifikacije Ukrajine, prenosi RIA Novosti.\n„Za nas je glavno da zaštitimo Rusku Federaciju od vojne pretnje koju predstavljaju zapadne zemlje koje pokušavaju da iskoriste ukrajinski narod u borbi protiv naše zemlje“, rekao je Šojgu.\nOn je naglasio da ruska vojska neće okupirati ukrajinsku teritoriju i da preduzima sve mere za očuvanje života i bezbednosti civila.\nPonovio je da su napadima izloženi samo vojni cilevi i to isključivo visoko preciznim oružjem.


Narodna stranka u Leskovcu skuplja potpise na krivičnu prijavu protiv premijerke i ministarki - JUGPRESS\nNarodna stranka u Leskovcu skuplja potpise na krivičnu prijavu protiv premijerke i ministarki\nNarodna stranka, zajedno sa građanima Srbije, podnosi krivičnu prijavu Tužilaštvu za organizovani kriminal protiv Ane Brnabić, predsednice Vlade Republike Srbije, Zorane Mihajlović, potpredsednice Vlade Republike Srbije i ministarke rudarstva i energetike i Irene Vujović, ministarke za zaštitu životne sredine u Vladi Republike Srbije, saopštila je danas ta stranka.\nKrivično delo Primanja mita\nKrivično delo Zagađenje životne sredine\nKrivično delo Oštećenja životne sredine\nKrivično delo Povreda prava na informisanje o stanju životne sredine i\nKrivično delo Udruživanje radi vršenja krivičnih dela.\nNarodna stranka već duže vreme skreće pažnju javnosti na aktivnosti kompanije ”Rio Tinto” koje namerava da sprovede u okolini Loznice, a vezano za eksploataciju litijuma. Odluke i akti koje u vezi sa ovim projektom usvajaju institucije Republike Srbije donose se protiv intersa građana Srbije i predstavljaju neustavnu i protivzakonitu osnovu za ovaj zločin nad ljudima i prirodom.\nJavnost Srbije mora da zna da se naša zemlja nalazi na ivici ekološke katastrofe i da je neophodno da se razvoj projekta ”Rio Tinto” pod hitno obustavi!\nNa zahtev velikog broja stanovnika Leskovca, Gradski odbor Narodne stranke će omogućiti građanima da se priključe ovoj Krivičnoj prijavi.\nOtvaramo punkt za davanje podrške ovoj akciji i pozivamo sve građane da daju svoj potpis u subotu, 9. oktobra u periodu od 11 do 14 časova prekoputa Kulturnog centra gde će biti postavljen štand.\nTime otvaramo slučaj ”Narod Srbije protiv Rio Tinta” odlučni da sačuvamo svoju zemlju i sve gradove kojima preti ekološka katastrofa, ako odlučno ne stanemo na put neodgovornoj vlasti koja svojim aktivnostima preti da od Srbije napravi pustoš.\nGradski odbor Narodne stranke u Leskovcu nastavlja sa prikupljanjem potpisa građana i u stranačkim prostorijama od ponedeljka, 11. oktobra pa sve do 25. oktobra 2021. godine, svakog radnog dana u terminima od 17:30 do 20:30, navodi se u saopštenju Gradskog odbora Narodne stranke Leskovac.


VRŠNJAČKO NASILJE NA VRAČARU: Vređali je i omalovažvali DEVOJČICU JER JE ROMKINJA | DNEVNE\nVRŠNJAČKO NASILJE NA VRAČARU: Vređali je i omalovažvali DEVOJČICU JER JE ROMKINJA\nVršnjačko nasilje u OŠ Svetozar Marković, Foto: Google street view\nNa redakciju našeg portala stigao je mejl od Osnovne škole Svetozar Marković u kojem se navodi da je prilikom organizovanja “Novogodišnjeg Bazara” u osnovoj školi izbilo vršnjačko nasilje nad A.P. kojoj nije bio dozvoljen doprinos u dobrotvorne svrhe samo zato što je pripadnik romske nacionalnosti.\nRukovodstvo škole ovim povodom se oglasilo u nadi da javnosti skrene pažnju, ali i da se potom obrati.\nDana 26.12.2018 godine u momentu kada je Novogodišnja euforija, kada su svi uzbuđeni zbog odlaska stare,a dolaska nove godine, ushićenje nije zaobišlo ni najmlađe osnovce koji su u duhu humanosti organizovali „Novogodišnji Bazar” sa svrhom prikupljanja sredstava u dobrotvorne svrhe.\nUshićenje nije zaobišlo ni najmlađe pripadnike romske zajednice, koji teže da budu deo društva, integrišu se i daju svoj doprinos u ovakvim organizovanim događajima.\nMeđutim u tom ushićenju, verovatno je i adrenalin naglo porastao kod dece javnih ličnosti i visokopozicioniranih u ovom našem nasilničkom društvu, gde izgleda svi imaju prava, osim pripadnika romske nacionalne zajednice.\nfoto: OŠ Svetozar Marković\nA.P. koja pohađa šesti razred u OŠ Svetozar Marković, dete kao i svako drugo, a koje nosi ogroman teret samo zato što je pripadnica romske nacionalne zajednice, htela je da da svoj doprinos u učešću na humanom bazaru, ali joj druga deca nisu dopustila i pritom su je verbalno udarala.\nOvo je čin koji se ponavlja i tortura prema A.P. ne prestaje, u više navrata su deca vređala i omalovažavala ovo dete i pored reakcije roditelja i razgovora sa razrednim starešinom Anom Stefanović i direktorkom Ivanom Orolicki i ranije sa gospodinom Lukićem koji je kao odgovoran direktor stajao na put svakom problemu ove vrste i koji je pomagao i dalje pomaže romsku zajednicu na Vračaru.\nUvek smo nalazili kompromisno rešenje, međutim kap je prelila času i „Romska inicijativa za održivi razvoj” će ovaj put reagovati i najoštrije osuditi kako rad psihologa koji tu decu treba da uče pravim moralnim vrednostima, kada već roditelji nisu sposobni.\nOvaj slučaj će biti predstavljen i poverenici za zaštitu gradjana, ali i savetu za obrazovanje GO Vračar, kao i medijskim kućama i ministarstvu za obrazovanje.\nVreme je da sa reči, pređimo na dela!\nOvo su reči direktorke o nastaloj situaciji:\nKvalitetno obrazovanje je stub svakog društva. Obrazovan čovek više vidi, bolje razume i lakše se snalazi u promenljivom okruženju. Osnovna škola je pred odgovornim i teškim zadatkom da dete uvede u svet sistematizovanih znanja i da ga osnaži veštinama da tim znanjima ovlada i da ih koristi u svakodnevnom životu. Nosioci ovog važnog zadatka su učitelji i nastavnici.\nDrage kolege, naš je zadatak da kroz školski sistem negujemo dečiju intelektualnu radoznalost, da učenicima približimo svet naučnih znanja, da ih učimo kako da uče i da tragaju za informacijama, da kod njih podstičemu intelektualni pristup problemima i pojavama, da ih pridobijemo za svoju naučnu oblast i prenesemo im radost saznavanja koju smo i mi osećali dok smo učili.\nDragi učenici, želim vam da svakodnevno sa uspehom i radošću usvajate nova znanja i veštine! Učenja nema bez svesnog ulaganja napora da se nešto razume, zapamti, poveže, primeni u slučnim situacijama. Premda zahteva velika ulaganja i odricanja, učenje će vam se višestruko isplatiti u budućnosti. Zato ne dozvolite da vas trenutni neuspeh obeshrabri već svaku prepreku posmatrajte kao novi izazov i novu priliku za učenje i napredovanje.\nOvo su reči direktorke i jesu prilično nadahnute, medjutim direktorka vreme je da malo poradite i sa iskomleksiranom decom, čiji roditelji su imućni i poznati, jer znate danas se obrazovanje može kupiti, ali vaspitanje, čast i ponos….nikada!\n„Zalažemo se za suzbijanje rasizma, govora mržnje diskriminacije, siromaštva i voljni smo da Vas tome podučimo, kako se ovakve stvari ne bi dešavale i kako bi i deca nižeg staleža, druge boje kože, nacionalnosti imala jednaka prava na obrazovanje”, rekao je Milorad Popović, predsednik organizacije Romska inicijativa za održivi razvoj. Takođe je apelovao da se rešavanju ovakvih problema uključe sve nadležne instirucije u RS.\nA.P. je trpela torturu i u periodu od prvog do četvrtog razreda kod učitelja Danila koji je sve ovo dopuštao i ta praksa se nastavlja, samo dokle više!?


Škole u Sremu u zelenoj zoni - Ozon Media\nSve osnovne i srednje škole u Sremskom okrugu u zelenoj su zoni, pa će đaci od 1. septembra pratiti nastavu iz klupa i časovi će trajati 45 minuta. Roditelji će svakog petka do 12 sati biti obaveštavani o tome kako će se odvijati nastava naredne nedelje, a dezinfekcija ruku i prostora, distanca i nošenje maski biće obavezni i ove godine.\nI ove školske godine poštovanje epidemioloških mera je ključno i vakcinisani nastavnici, nosiće maske ako su fizički blizu učenika, na udaljenosti od đaka manjoj od 1,5 metara. Preporuka je da svako odeljenje ima svoju učionicu, bez promena učionica.\nU okviru prvog modela, zelene zone, nastava se organizuje regularno, časovi traju 45 minuta i odeljenja se ne dele na grupe. Učenici treba da nose zaštitnu masku dok razgovaraju, ili odgovaraju.


Komentari su isključeni na Hanska opština bogatija za terensko vozilo “stels”\nDirektor kompanije Teklas automotive u Vladičinom Hanu Fikret Ajnibal je predsedniku opštine Goranu Mladenoviću uručio ključeve terenskog vozila marke “stels”, koje će se koristiti za dostavu hrane i lekova stanovnicima u brdskim krajevima.\nPoklon je, kakoje istaknuto, inicijativa generalnog direktora ove turske Nebi Anilu, koji se na taj korak odlučio nakon lanjske posete hanskoj opštini.\nNa daru se se zahvalio prvi čovek opštine Vladičin Han Goran Mladenović.\n“Vozilo će nam biti od velike koristi kako u zimskom, tako i u letnjem periodu, za dostavu lekova I hrane stanovništvu u brdsko-planinskom predelu naše opštine, ili za pružanje neke druge vrste pomoći. Četvorotočkaš će biti na raspolaganju svim službama u našoj opštini, ali i susednim, ukoliko im bude bio potreban”, istakao je Mladenović.\nKompanija Teklas automotiv u Vladičinom Hanu počela je sa radom aprila 2016. godine u adaptiranim pogonima nekadašnje Drvne industrije Sloga.\nPolicija kontrolisala autobuse i otkrila 12 prekršaja\nNIŠ - Tokom vikenda saobraćajna policija podnela je 267 prijava, od kojih 80 za teže prekršaje iz oblasti Zakona o bezbednosti saobraćaja na putevima i 178 za prekršaje za koje je predviđena novčana kazna u fiksnom iznosu. (više…)\nGrupa „Legende“ u Surdulici za doček\nSURDULICA - Tradicionalno 13. januara, za doček Pravoslavne Nove godine u Surdulici će biti organozovan pravi muzičko - scenski spektakal, koji će prema još uvek nepotrđenim informacijama uživo pratii i premijer Ivica Dačić. (više…)\nAkva park gradi kompanija iz Crne Gore\nNIŠ - Gradonačelnik Niša Zoran Perišić i suvlasnik firme "Akvatera solušns" (Aquaterra solutions) iz Crne Gore Sahret Hajdarpašić potpisali su danas Memorandum o razumevanju kao prvi korak u izgradnji akva parka. (više…)\nSkuplji gradski prevoz u Leskovcu\nLESKOVAC – Članovi Gradskog veća danas su odobrili povećanje cene karata u gradskom i prigradskom prevozu za 23,18 posto. (više…)


Snimljeni NLO-i iznad Tihuane u Meksiku -- Na rubu stvarnosti -- Sott.net\nSnimljeni NLO-i iznad Tihuane u Meksiku\nNed, 29 Sij 2017 15:10 UTC\nNa internetu su osvanuli jezivi snimci pokazuju NLO-a koji lebde iznad granice SAD-a sa Meksikom, ali su ti snimci ubrzo misteriozno nestali.\nFilm koji traje 14 minuta prikazuje grupu od sedam ili osam osvetljenih objekata koji “igraju” iznad granice kontrolnog garnizona u Tihuani u Meksiku.\nPrizor je bio toliko neobičan da su graničari napustili svoja radna mesta da bi gledali kako neidentifikovane letelice osvetljavaju nebo.\nKlip prikazuje kola koja usporavaju i potom staju i trube dok vozači i putnici posmatraju nebo iznad njih, prenosi dailymail.co.uk.\nSnimak je postavljen na Instagramu gde je pregledan više od 30.000 puta i dobio 200 komentara. Video je dva puta postavljan i dva puta skidan sa Interneta.\nTajler iz monitoring grupe Sekjurtima je izjavio da se možda na snimku nekome nije dopala velika crvena zastava i da nas to navodi da smo na tragu nečega.\n- U početku su nasumični, ali se posle četvorica svrstavaju u pravougaonu poziciju, tako da ne može biti reči o balonima. Šta god da je, čak je privuklo i pažnju granične patrole.\nGranica izneđu SAD-a i Meksika je česta tema od nedavno kada je predsednik Tramp obećao da će izgraditi zid između dve države na pola. Uveo je porez poslanicima od 20 odsto kako bi mogao da finansira zid koji izaziva brojne kontroverze.\nMeksički predsednik Enrike Penja Nieto je u više navrata rekao da njegova zemlja neće da plaća zid na granici i ove nedelje je otkazao sastanak sa Trampom o toj temi.


Velika grupa naših pomoraca sa Barbadosa kreće za Podgoricu u četvrtak 28. maja\nU četvrtak 28. maja biće organizovan čarter let sa Barbadosa za Podgoricu kojim će u Crnu Goru doputovati 142 crnogorskih pomoraca, članova posada kruzing kompanija, saznaje portal Feral.bar.\nOvim letom će u glavni grad Crne Gore doputovati ukupno 320 pomoraca iz cijelog regiona, a 178 pomoraca- državljana Srbije, BIH, Hrvatske i Albanije biće potom razvezeni iz Podgorice do granica njihovih država.\nSlijetanje aviona u Podgoricu prema saznanjima Feral.bar očekuje se u ranim jutarnjim satima u petak 29. maja.\n-Sa ovih 142 pomoraca , te još 20 sa brodova kompanije MSC koji su na putu ka italijanskoj luci Ćivitavekja i još desetoro koji su na putu ka engleskoj luci Sautempton, imaćemo ukupno 297 pomoraca vraćenih kući iz SAD-kazao je izvor Feral.bar upućen u organizaciju čartera.\nPrema saznanju Feral.bar, čarter za članove posada svojih brodova organizuje jedna od najvećih svjetskih kruzing kompanija “Royal Caribbean”. Crnogorska strana je dogovorila da prihvat pomoraca iz SAD ovog puta umjesto u Londonu, gdje su im kompanije često kupovale karte za komercijalni let do svih država regiona, bude baš u Podgorici, zbog velikog broja naših državljana.\nVlada Crne Gore i resorno ministarstvo vanjskih poslova su u duhu regionalne saradnje prihvatili da organizuju prevoz za region pomorcima iz drugih država.\nRanije dogovoreni čarter let Majami-Podgorica morao je biti otkazan zbog nesuglasica “Royala” i američkog Centra za kontrolu zaraznih bolesti.


Novi skandal Janeza Janše: Slovenski premijer bio na sastanku sa militantnom grupom Mujahedin-e-Khalq – Mreza\nSlovenski premijer Janez Janša jednostavno ne može bez skandala. Naime, Janša je zajedno sa bivšim američkim državnim sekretarom bio među govornicima na skupu militantne grupe Mujahedin-e-Khalq održanom u subotu u Berlinu.\nIran ovu grupu smatra terorističkom, jer su pripadnici te organizacije 1986. godine pobjegli u Irak, gdje su na strani Sadama Huseina učestvovali u ratu protiv Irana.\nMinistar vanjskih poslova Irana Mohammad Javad Zarif je u razgovoru sa šefom diplomatije EU Josepom Borellom osudio ovaj potez Janše.\nBorell je izrazio žaljenje zbog ovog slučaja i naglasio da Janšine primjedbe nikako nisu odražavale stav EU o odnosima sa Iranom, piše IRNA.\nIransko Ministarstvo vanjskih poslova je juče pozvalo slovenačku ambasadorku u Teheranu Kristinu Radi kako bi joj uputili zvanično protestno pismo kao odgovor na “neprihvatljiv i nediplomatski” potez slovenskog premijera.\nPodsjetimo, više od 17.000 Iranaca, od kojih su mnogi civili, ubijeno je u terorističkim napadima Narodnih mudžahedina Irana, uključujući bombaške napade na javnim mjestima i ciljana ubistva, piše IRNA.


SAD za direktne razgovore Beograda i Prištine\nPomoćnik američkog državnog sekretara govori za medije nakon sastanka sa ministrom spoljnih poslova Kosova Skenderom Hisenijem u Prištini\nDirektni razgovori Beograda i Prištine su najbolji način za rešenje mnogih problema koji se odnose na Kosovo i Srbiju, izjavio je pomoćnik američkog državnog sekretara Filip Gordon koji je danas boravio na Kosovu.\nSjedinjene Američke Države snažno podržavaju teritorijalni integritet Kosova, izjavio je u Prištini pomoćnik američkog državnog sekretara Filip Gordon. On je nakon razgovora sa šefom kosovske diplomatije Skenderom Hisenijem rekao da je, kada je evropska perspektiva Kosova i Srbije u pitanju, tu isključivo nadležna Evropska unija.\n“Mi snažno podržavamo teritorijalni integritet Kosova, a pitanje oko Evropske unije je nešto drugo. Ako sam dobro razumeo Srbija će ući u EU samo onda kada bude rešila razlike u odnosima sa Kosovom. Evropska unija je jasno rekla da im ne treba članica sa nerazjašnjenim granicama i komplikovanim odnosima”, rekao je Gordon.\nGordon je rekao da su SAD spremne da pomognu u eventualnim razgovorima Beograda i Prištine i istakao da postoje mnoga pitanja koja se mogu rešiti samo direktnim razgovorima, ali da postoje i ona pitanja oko kojih ne može biti pregovora.\n“Mi smatramo da oko pitanja granica nema prostora za razgovore, ali verujemo da ima prostora za razgovore o tehničkim pitanjima koje obe države moraju da urade, od struje, suda, do pitanja nestalih i raseljenih. Na Srbiji i Kosovu je da odluče o načinu kako će se razgovori obaviti, kada i gde”, kazao je pomoćnih državnog sekretara SAD-a.\nKosovski ministar inostranih poslova Skender Hiseni je kazao da, iako Srbija nije spremna da zvanično prizna Kosovo, to ne sme biti prepreka da sa Kosovom razgovara kao sa susedom. Prema njegovim rečima, Kosovo neće insistirati da EU uslovi Srbiju po pitanju priznanja Kosova. Filip Gordon je u Prištini razgovarao i sa predsednikom i premijerom Kosova Fatmirom Sejdiuom i Hašimom Tačijem. Pomoćnik američkog državnog sekretara je u sklopu svoje balkanske turneje najpre posetio Srbiju, a nakon posete Kosovu otputovao je u Makedoniju.


Edukacija za razvoj poslovnih zona | Palelive.com\nPočetna Novosti Aktuelnosti Edukacija za razvoj poslovnih zona\nMenadžer Odjeljenja za poslovni razvoj Agencije za razvoj malih i srednjih preduzeća Republike Srpske /RS/ Mićo Stanojević rekao je danas na Palama da je cilj jednodnevnog seminara o uspostavljanju i razvoju poslovnih zona, edukovanje lokalne zajednice o tome kako krenuti u razvoj poslovnih zona i koje su uloge opštine u tome. Stanojević je rekao Srni da poslovne zone izgrađuju opštine, zbog čega je i seminar organizovan za opštinske uprave i razvojne agencije, odnosno za one koji će odlučivati o izgradnji zona i one koji će provoditi te projekte. „Ključna je uloga opštine, jer je ona ta koja pokreće i identifikuje gdje će biti neka zona, a onda se priprema projekat i traže investitori i izvori finansiranja“, rekao je on i dodao da je to vrlo složen i dugoročan proces. Stanojević je istakao da su seminare u Banjaluci i Istočnom Sarajevu organizovali u saradnji sa Njemačkom organizacijom za međunarodnu saradnju /GTZ/.\n„Želimo da se na pravi način pristupi razvoju poslovnih zona, jer su to veliki infrastrukturni projekti i nema prostora za pravljenje grešaka. Tu se od početka moraju smanjiti maksimalno rizici da bi se došlo do izgrađene zone“, rekao je on i dodao da je još važnije da zona bude popunjena, jer se uloži više miliona u nju, a na kraju nema investitora koji će ući u tu zonu.\nStanojević je istakao da je na području Istočnog Sarajeva pokrenuto nekoliko lokacija za izgradnju poslovnih zona i to u Istočnoj Ilidži gdje bi se krenulo od „nule“.\nOn je napomenuo da se poslovne zone mogu praviti i u preduzećima koja su pod stečajem, kao što je „Famos“ na Palama, gdje zgrade propadaju.\n„Problem ovih prostora je što su brdoviti i treba uraditi dosta zemljanih radova. To su ogromne investicije i onda je bolje pokrenuti ono što je bila fabrika, lokacije koje imaju infratsrukturu, jer nema sredstava da bi se pravile velike poslovne zone“, zaključio je menadžer Odjeljenja za poslovni razvoj Agencije za razvoj malih i srednjih preduzeća RS Mićo Stanojević.\nPrethodni članakSutra međunarodni naučni skup “Infoteh – Jahorina 2010“\nNaredni članakSutra vježba helikopterskog spasavanja


NOVA VLADA ĆE NEPOSREDNO POSLE IZBORA PREDLOŽITI IZMENE ZAKONA O NARODNOJ BANCI REPUBLIKE SRBIJE\nNova Vlada Srbije će neposredno posle izbora predložiti izmenu Zakona o Narodnoj banci Srbije što će poslužiti kao pravni osnov da Dejana Šoškića na mestu guvernera NBS zameni potpredsednica Srpske napredne stranke Jorgovanka Tabaković, piše magazin NIN u novom broju.\nIsti izvori tvrde da se izmene Zakona o NBS mogu očekivati po hitnom postupku već za nedelju- dve.\nCilj promena tog zakona je, piše beogradski nedeljnik, da se olakša procedura za smenjivanje guvernera, te će biti ukinute neke odredbe donete juna 2010. godine, kojima je "udaren temelj nezavisnosti" prvog čoveka NBS.\nŠoškić, koji je na mestu guvernera od 2010. godine, ima podršku većine od pet članova Saveta guvernera koji čine Boško Živković, Milojko Arsić, Nikola Martinović, Kosta Josifidis i Zorica Mladenović.\nŠoškić odbija da se sam povuče, te je vladajuća većina "solomonsko rešenje" našla u izmeni zakona.\n"Zajedno sa Šoškićem biće, najverovatnije, smenjena i dva od četiri viceguvernera - Mira Erić-Jović i Bojan Marković, dok će Diana Dragutinović i Ana Gligorijević, po svemu sudeći, ostati na svojim funkcijama", navodi list.\nU tom periodu je kroz centralnu banku "prodefilovalo" čak osam guvernera, tako da se svaki od njih u proseku na tom mestu zadržao dve i po godine, što je za tri i po godine kraće od roka na koji se, po Zakonu o NBS, guverner bira.\nIzvor: Beta, NIN, rtv


Unesko: Radovi na tvrđavi u Novom Brdu čim se poprave vremenski uslovi - Kosovo Online\n26. Februar 2021. • 11:22\nIzvor: Foto: Arben Lapaštica, RTV Kim\nIz Organizacije Ujedinjenih nacija za obrazovanje, nauku i kulturu potvrdili su Kosovskom zavodu za zaštitu spomenika da će se beogradska kompanija "Koto" vratiti radovima na tvrđavi u Novom Brdu, čim vremenski uslovi to dozvole, piše Koha.\nTaj medij piše i da je regionalna kancelarija UNESCO u Sarajevu u sredu, elektronskim putem razmenila dopise sa Kosovskim zavodom za zaštitu spomenika.\nŠef te kancelarije Siniša Šešum objasnio je da će se beogradska kompanija koja je izvođač radova vratiti radovima.\nKoha piše da su iz Kosovskog zavoda za zaštitu spomenika više puta kontaktirali Unesko sa pitanjima vezanim za sanaciju štete koja je nastala pri rekonstrukciji tvrđave.\n"Kao što vam je poznato, izvođač je dužan da sanira sve štete, uključujući i one nastale od novembra 2020. godine", napisao je Šešum.\nSanacija štete prvi put je pokušana u septembru 2019. godine.\nTada su kosovski mediji preneli vest da je beogradskoj kompaniji "Koto" Kosovski institut za zaštitu spomenika zabranio radove na tvrđavi u Novom Brdu zbog navodne štete koju je ova kompanija prouzrokovala na tvrđavi vršeći restauraciju.\nDirektor ovog instituta, Ismet Hajrulahu rekao je da je "rušenje zidova bagerima ove kompanije nezakonito i krivično delo".\nPrema njegovim rečima, ova akcija je „ozbiljno ugrozila stabilnosti zamka“ te su stoga zatražili i od Unesko, organizacije preko koje je realizovan projekat obnove tvrđave, "da u potpunosti prekine saradnju sa ovom kompanijom".\nS druge strane, nakon nekog vremena, u srpskim medijima se pojavio demantij ovih navoda. Iz kompanije "Koto" su poručili da su tokom restauracije pronašli „neprocenjivo kulturno blago“ te da je „arheološko nasleđe lokaliteta u potpunosti zaštićeno i konzervirano, a preostali radovi koje treba sprovesti u finalnoj fazi, odnose se isključivo na ojačavanje novoizgrađenih delova zidova na kojima su se, pojavila delimična oštećenja“.\nPoručili su da su zatečeni ovakvom odlukom kosovskog instituta za zaštitu spomenika, posebno imajući u vidu, kako tvrde, da su imali dobru saradnju sa njima u dotadašnjoj realizaciji projekta.\nPitanje novobrdske tvrđave aktuelno je već mesecima u javnosti. Sa jedne strane kosovske vlasti tvrde da se radi o kulturno-istorijsko-verskom nasleđu Kosova, sa kosovskim biskupom Dodom Đerđijem, ističući i njegov rimokatolički značaj, i radeći na obnovi, Eparhija raško-prizrenska ima suprotan stav.\nU okviru IPA fondova, Evropska unija je za ovaj projekat izdvojila milion evra. Unesko je bio odgovoran za ugovaranje dizajna i ugovaranje kompanija.\nDizajn projekta konzervacije i restauracije uradila je kompanija "Omega Engineering", koja je vršila nadzor zajedno sa predstavnicima komapnije "Koto" iz Srbije, Unekom, EU i lokalnih institucija.\nUNESCO spomenik Novo Brdo Kosovo\nNovo Brdo bilo centar Nemanjićke Srbije, sada okuplja Srbe u ovom delu Kosova\nCrkva u selu Bostane u blizini Novog Brda, sabirno je mesto za Srbe koji žive u razbacanim selima i mahalama u ovom delu Kosova, piše Telegraf.\nNovo Brdo: Intenzivni radovi na rekonstrukciji putne infrastrukture\nAlbanija izručila Kosovu osumnjičenog za ubistvo 2018. u blizini Đakovice


„Grobari“ ne mogu u Podgoricu – Sport ONLINE\n„Grobari“ ne mogu u Podgoricu\n10/07/2017 Radio Sport Fudbal 0\nNe mogu u Podgoricu – Fudbalskom klubu Partizan izrečena je zabrana organizovanog prisustva navijača na predstojećem meču protiv Budućnosti u Podgorici u kvalifikacijama za Ligu šampiona, saopštili su crno-beli.\n„Odlukom disciplinskih organa Uefa, Partizanu je izrečena zabrana organizovanog prisustva navijača na prvom gostujućem meču u kvalifikacijama. Ovo znači da sektor koji je propisan za navijače gostujućeg kluba neće biti stavljen na raspolaganje Partizanu i njegovim navijačima“, navodi se u saopštenju crno-belih.\nFudbaleri Partizana u utorak dočekuju Budućnost u prvom meču drugog kola kvalifikacija za Ligu šampiona, dok je revanš sledeće nedelje u Podgorici.\nKazna je doneta, kako se dodaje, zbog neprimerenog ponašanja i skandiranja jednog dela gledališta na meču sa poljskim Zaglebljem prošle sezone.\nŠampion Srbije je apelovao na navijače da poštuju tu odluku i da ne idu na meč u Podgorici.\n„Na taj način smanjujemo rizik eventualnih problema i novih kazni po naš klub“, navodi se u saopštenju Partizana.\nPartizan je, pored zabrane prisustva navijača u Podgorici, novčano kažnjen i sa 25.000 evra, kao i sa umanjenim kapacitetom stadiona u Humskoj na prvoj domaćoj utakmici Uefinih takmičenja (severna tribina).\n„Pozivamo naše navijače da sutra uveče u što većem broju ispune stadion u Humskoj i da fer i sportskim navijanjem podrže naše fudbalere u nastojanju da se obezbedi što bolji rezultat pred revanš“, zaključuje se u saopštenju Partizana.\nPrva utakmica između Partizana i Budućnosti igra se u utorak od 20.45.\nLudnica u Vimbldonu: Nadal – Miler 2:3\nNebojša Čović predsednik ABA lige


Izetbegović: Porukom sam čestitao Vučiću pobedu, Dejton je ludačka košulja\nBeta 7. aprila 2022. 20:40\nLider Stranke demokratske akcije (SDA) Bakir Izetbegović izjavio je da je porukom čestitao izbornu pobedu predsedniku Srbije Aleksandru Vučiću, navodeći da će posle izbora u Srbiji „biti manje Vulina“ u Bosni i Hercegovini.\n„(Ministar unutrašnjih poslova Aleksandar) Vulin nam tu šeta po BiH, širi srpski svet. Mislim da će toga biti manje posle izbora u Srbiji. Mislim da će biti manje podrške Rusiji“, rekao je Izetbegović za regionalnu N1 televiziju.\nKomentarišući negativne izjave predsednika Hrvatske Zorana Milanovića o BiH, on je ocenio da je „Hrvatska prijatelj BiH, uprkos izletima koje Milanović pravi“.\n„Nije to Hrvatska. I u vreme najgorih sukoba Armije BiH i HVO, barem pola Hrvatske je bilo protiv toga i treba raditi na tome da pozitivni deo Hrvatske bude još snažnije izražen u saradnji s BiH“, ocenio je lider SDA.\nGovoreći o izjavi specijalnog američkog izaslanika za zapadni Balkan Gabrijela Eskobara (Gabriel Escobar) da se o gradjanskom konceptu BiH može razgovarati tek nakon što ova zemlja udje u EU, Izetbegović je rekao da ne misli da su to stavovi SAD, već da je reč o „disonantnoj izjavi“.\n„Mi znamo američku politiku. Ona je kao buldožer – vodi polako stvari u pravom smeru, s povremenim usporavanjima. Ali to je politika koja stoji iza BiH“, ocenio je lider SDA.\nPrema njegovim rečima, Eskobar pokušava „vruć krompir pokušava prebaciti u krilo političara BiH i sve ih izjednači“, ističući kako „njegove izjave nemaju osnova“.\n„Dejtonski mirovni sporazum je ludjačka košulja na rukama patritotski i proevropski orijentisane većine. Sputava glavnu snagu u BiH. 58 posto ruku je probosanskih stranaka, tradicionalno bošnjačkih, koje su za stabilnost, mir, protiv kriza, za evropski i NATO put. I tih 58 posto Dejton gura u jednu trećinu. Dejtonski sporazum je omogućio aparthejd i (srpskom članu Predsedništva BiH Miloradu) Dodiku i otvorio šansu da radi to što radi“, ocenio je Izetbegović.\nDodik, kako je ocenio, radi na tome da se to u realnom životu RS pretvori u srpski entitet, a da Bošnjaci i Hrvati žive u agoniji koja traje decenijama.\nDodao je da je Dejtonski sporazum „dao u šake jednoj grupi okupljenoj oko Hrvatskog narodnog sabora u BiH (HNS), koja ima 150.000 glasova, da bude jednaka kao grupacija koja ima pet-šest puta više glasova“.\n„Sve je to Dejton. Eskobar nije u pravu kada kaže da nije problem Dejton, jeste problem“, rekao je Izetbegović.\nIstičući da ne želi praviti neprijatelje od Vašingtona i Brisela, Izetbegović je naveo da je „na ivici kada razgovara sa njima i da zna biti neugodan“.\nOn je, govoreći o eventualnim sankcijama Dodiku, kazao da će ih „biti“ i da će se stvari nakon toga „normalizovati“.\nUpitan da gradjani RS treba da trpe zbog Dodika, lider SDA je odgovorio da „ne zna da li će se ići dotle ili će sankcije biti preciznije, da se odnose na Dodika i krug oko njega“.\n„Ali nisu samo lideri krivi. Krivi su oni koji ih uporno izglasavaju i podržavaju. Možda ako pogode sankcije entitet i zaustave razvoj, onda će razmisliti zašto to rade i zašto ga podržavaju“, naveo je Izetbegović.\nPotpredsednik HR Vlade: Mi ćemo odbaciti optužnice Srbije…\nViktor Orban protiv razgovora o sankcijama EU naredne…\nUoči finala kupa Hrvatske u fudbalu MUP izdao posebno…\nMilanović poručio Srbiji da će je koštati optužnica protiv…\nCrna Gora: Predlog zakona o popisu povučen iz tehničkih…


Rogatica – Stranica 5 – Visegradlive.com\nHome / Susjedne opštine / Rogatica (page 5)\n18. Januara 2019.\tAktuelnosti RS, Aktuelnosti Višegrad, Foča, Rogatica\n5. Januara 2019.\tRogatica\nTrinaest godina je prošlo od akcije EUFOR-a u selu Bjelogorci kod Rogatice kada je na kućnom pragu ubijena Rada Abazović, a teško ranjen njen maloljetni sin Dragoljub i suprug Dragomir. Italijanski karabinijeri u ranim jutaranjim časovima 5. januara 2006. godine upali su kuću porodice Abazović i ranili Radu, koja je …\n31. Decembra 2018.\tRogatica\nMladen Lakić, dugogodišnji rukovodilac komercijalne službe Šumskog gazdinstva “Sjemeć” Rogatica, od danas je vršilac dužnosti direktora ovog gazdinstva. Lakić je na ovoj funkciji naslijedio Marka Tomovića, čiji prethodnik je bio Milorad Jagodić, aktuelni načelnik opštine Rogatica. Upravo je sa Jagodićem na čelu “Sjemeć” stekao epitet jednog od najuspješnijih gazdinstava u …\n10. Decembra 2018.\tAktuelnosti RS, Aktuelnosti Višegrad, Foča, Rogatica, Rudo\nTrenutno 6.670 mališana koristi usluge produženog boravka u osnovnim školama u RS, a interesovanje za istim je svake godine sve veće, iako neke od obrazovnih ustanova nemaju prostor da prime sve kojima je taj boravak potreban, potvrdili su nadležni. Iz Ministarstva prosvjete i kulture RS kažu da su usluge …\n30. Novembra 2018.\tRogatica\nRogatičko Šumsko gazdinsko “Sjemeć” u ovoj godini je izgradilo i obnovilo više od šest kilometara šumskih puteva, u šta je uloženo pola miliona maraka. Novi kamionski putevi urađeni su na potezu Izgumanje – Gradac, Otricevo – Gornja ravan, Obješenjak – Milakov do, Babljak – Zaravne, Prsten – Usjek, Bježanija …\nPomoć deci sa Kosmeta\n19. Novembra 2018.\tAktuelnosti RS, Region, Rogatica, Srbija\nHumanitarnu akciju Odbora za pomoć Srbima sa Kosova i Metohije za lečenje bolesne dece i mladih na Kosmetu podržala je Vlada RS, grad Banjaluka, opštine Han-Pijesak, Rogatica i Ljubinje, kao i dvadesetak osnovnih i srednjih škola. Predsednik Odbora Milorad Arlov rekao je da od institucija Srpske ima obećanje da će …


Uprkos masovnom radu od kuće, kompanije zadržavaju kancelarije: Kako biraju lokacije? - Biznis Telegraf.rs\n17/07/21 | 10:00 ≫ 16/07/21 | 15:54\nTviter, koji je već bio na ivici pokretanja rada na daljinu i pre pandemije, ubrzao je te napore kada je virus prvi put počeo da se širi u martu 2020.\nProtekla godina je podjednako naučila kompanije i zaposlene da ljudi iz različitih sfera poslovanja mogu raditi na daljinu. Dakle, da li je lokacija na kojoj kompanija odlučuje da otvori kancelariju/prodavnicu i dalje, zaista, toliko važna?\nJednom rečju, da. I na mnogo načina je važno, više nego ikad, dok se ekonomija pokreće, a ljudi vraćaju na svoja radna mesta. "Stvara se puno prilika za kompanije da zaista pogledaju svoj portfelj, gde imaju objekte, i da drugačije razmišljaju o tome kako da se približe talentima, jer je talenat pokretač onoga što se trenutno dešava u ekonomiji", rekao je Kristofer Lojd, savetnik za izbor lokacija u kompaniji "McGuireWoods", u Ričmondu.\nKonsultanti poput Lojda, kao i predstavnici kompanija i lideri državnog i lokalnog ekonomskog razvoja, kažu za CNBC da su ovo "neka od njihovih najprometnijih vremena". Ključno pitanje sada je: Gde biste želeli da vaša kompanija raste i cveta?\nKako radnici - kojih ionako nedostaje - postaju probirljiviji, kompanije sve više traže lokacije pogodne za njih. To znači da je u fokusu sada i briga od deci, kao i saobraćajna povezanost. Ova dva faktora su ključna, a preduzeća angažuju stručnjake sa kojima razgovaraju o tome kako organizovati posao i negu o deci.\nČak i kompanije koje su ponajviše prihvatile rad na daljinu i dalje "održavaju" kancelarije, tj. plaćaju zakupe, mada zaposleni u njima mogu raditi samo povremeno. Tviter, koji je već bio na ivici pokretanja rada na daljinu i pre pandemije, ubrzao je te napore kada je virus prvi put počeo da se širi u martu 2020.\nMark Beniof, CEO kompanije Salesforce, rekao je da je radno vreme od 9 do 17 sati - prošlost. Pritom, treba reći da je kompanija svoj imidž izgradila upravo na "poslovnom kodu", enormnim grupama radnika u visokim zgradama i kancelarijama u velikim gradovima.


Najlepša slika sa današnje promocije mladih oficira: Suze radosnice, pa poljubac ispred Skupštine - www.025.rs\nwww.025.rs / SRBIJA / Najlepša slika sa današnje promocije mladih oficira: Suze radosnice, pa poljubac ispred Skupštine\nBilo je dosta emotivnih trenutaka, osmeha, ali i suza ispred Skupštine.\nIspred Skupštine Srbije danas je, na svečanoj ceremoniji, u prve oficirske činove promovisano je ukupno 160 kadeta Vojne akademije i Medicinskog fakulteta VMA.\nBilo je dosta emotivnih trenutaka, osmeha, ali i suza, a fotograf Tanjuga ovekovečio je većinu njih.\nSvakako, najemotivniji trenutak bio je poljubac između jednog od, sada već, novih oficira Vojske Srbije, kome je u zagrljaj potrčala njegova lepša polovina, kako bi mu čestitala na novom zvanju.\nPodsetimo, na svečanosti, kojoj je prisustvovao državni i vojni vrh Srbije, okupljeni su imali priliku da uživaju u bogatom programu čiji su deo, između ostalog, bili naleti vazduhoplova Vojske Srbije, kao i muzički program u izvođenju Umetničkog ansambla MO “Stanislav Binički” i Reprezentativnog orkestra Garde.\nNajboljim kadetima Vojne akademije uručene oficirske sablje, a najboljim kadetima Medicinskog fakulteta Vojnomedicinske akademije paradni bodeži. U prve oficirske činove promovisano je ukupno 160 kadeta Vojne akademije i Medicinskog fakulteta VMA.\nVojnu akademiju je završilo 135 kadeta i kadetkinja 139. i 140. klase Vojne akademije, među kojima su tri kadeta iz Oružanih snaga Bosne i Hercegovine.\nMedicinski fakultet VMA završilo je 25 mladića i devojaka 5. klase Medicinskog fakulteta VMA, od kojih je jedna kadetkinja pripadnik Oružanih snaga Namibije.\nTags: kadeti, Vojska Srbije\nVAŽNOST EDUKACIJE IZ OBLASTI KLIMATSKIH PROMENA


Decu držale pod ključem od rođenja | Novosadski informativni portal 021\nDecu držale pod ključem od rođenja\nU ruskom gradu Tula policija je oslobodila dečake od 2,5 i 4,5 godine koje su od rođenja držale zaključane u kući majka, baka i prabaka koje su o njima "vodile brigu".\nLekarskim pregledom ustanovljeno je da deca, koja nikada nisu bila puštena na ulicu, zaostaju u razvoju za vršnjacima godinu i po, a majka bi mogla krivično da odgovara, rekao je portparol lokalne policije Sergej Sergejevič.\n"Deca su živela sa tri žene. U porodici u kojoj majka nije posvećivala pažnju sinovima, a baka se odala alkoholu, dečake je vaspitavala prabaka koja je 1929. godište", precizirao je Sergejevič.\nPrema njegovim rečima, prilikom posete ovoj problematičnoj porodici utvrđeno je da deca žive u nehigijenskim uslovima, da u kući nema hrane i da dečaci nikada nisu izlazili napolje.\nSergejevič je rekao da su deca oduzeta porodici i da trenutno nije poznato da li će biti vraćena majci kojoj preti kazna zbog neizvršavanja roditeljske dužnosti.


3. DVD Zdravo vegetarijanski komplet\n4. DVD Zdravo vegetarijanski 5+6\n5. DVD Zdravo vegetarijanski 1+2\n12. Priča o poslednjem vuku\n17. Ekskluzivni vegetarijanski i veganski kuvarski studio\n18. Poziv na protest: Za Novi Sad bez cirkusa sa životinjama\n... dozvoli ovakvu primitivnu i okrutnu “zabavu”. Cirkusi budućnosti su cirkusi bez životinja, u kojima ljudi svojim veštinama i znanjem zabavljaju druge ljude. Postoje humani načini zabave za ...\n... u ne sa Ustavnim pravima već sa tradicijom!!! Mi se samo u jednom slažemo: lov jeste deo istorije – i kao takav trebalo bi da ide u muzeje, a budućnost treba da se preda na negu onima koji su prot ...\n25. Meso ili opstanak života na Zemlji – izaberite ispravno!\n... prirodne resurse ove planete?... ...ili smatrate da vašoj deci treba osigurati budućnost na ovoj planeti? ...možda ste otišli još korak dalje pa razmišljate da bi život oko vas trebalo da ima pravo ...\n28. Dona Karan iz svojih kolekcija izbacuje krzno


Bosman radi na proširenju saobraćajnice u naselju Muharemovići na Nahorevu - Akta.ba\nBosman radi na proširenju saobraćajnice u naselju Muharemovići na Nahorevu\nTakođer ovim dokumentom izvođač daje garanciju od tri godine na izvedene radove i ugrađene materijale.\n25.05.2019. 09:07 / Izvor: Akta.ba\nRadnici građevinske firme "Bosman", sa kojom Općina Centar ima potpisan okvirni sporazum, su tokom ove sedmice započeli sa pripremnim radovima raščišćavanja i pripreme terena za potrebe proširenja lokalne saobraćajnice i sanacije potpornog zida u naselju Muharemovići na Nahorevu.\nSredstva za realizaciju ovog projekta su planirana u budžetu Općine Centar u iznosu od 74.000 KM. Glavni projekat proširenja saobraćajnice je uradilo Društvo za projektovanje, konsalting, nadzor i kontrolu kvaliteta "Design&QC".\nPrema ovom projektu za potrebe proširenja saobraćajnice, kako bi se stekli minimalni uslovi za neometano odvijanje dvosmjernog saobraćaja, prvo je potrebno uraditi sanaciju armirano-betonskog potpornog zida dužine 10,8 metara, prosječne visine između 2 i 2,5 metara.\nIstražni radovi za potrebe izrade glavnog projekta su urađeni tokom zadnje četvrtine protekle godine. Za adekvatnu odvodnju podzemnih voda duž ovog zida je planirana ugradnja novih drenažnih plastičnih cijevi koje će biti sprovedene u reviziono okno, dok će u samo tijelo zida biti ugrađene cijevi čija je uloga smanjenje pritiska na samo tijelo zida.\nNa kraju radova planirana je ugradnja nove pocinčane zaštitne ograde duž ovog zida. Navedeni radovi će biti izvedeni na osnovu ugovora kojeg su potpisali načelnik Općine Centar dr. Nedžad Ajnadžić, kao investitor projekta i direktor građevinske firme „Bosman“ Sunija Jahić, kao izvođač radova, koji prema odredbama ovog ugovora za završetak radova ima određen rok od 60 dana.\nNadležna Služba za investicije, komunalni razvoj i planiranje Općine Centar radi na projektu proširenja drugog dijela ove lokalne saobraćajnice u naselju Muharemovići na Nahorevu sa sanacijom potpornog zida, kao i na asfaltiranju kompletne ove saobraćajnice.\nIzdate dozvole za početak gradnje pristupne saobraćajnice do budućeg IT parka na Šipu\nOpštine sa nula otpada: Kreirani akcioni planovi za nula otpada za šest opština u Srbiji i BiH\nArheologija 11 zemalja ostaje u nasljeđe kroz digitalna rješenja\nul. Džemala Bijedića broj 25D 71000 Sarajevo


Dvodnevna manifestacija Dani povrtara u Banatskom Brestovcu krajem avgusta -\n31. jula 2019.01468\nU Banatskom Brestovcu krajem avgusta biće održana dvodnevna manifestacija Dani povrtara koju će zajedno organizovati udruženje žena Sose iz tog mesta i Turistička organizacija Pančevo.\nNikola Stoilković koji je nedavno imenovan za direktora Turističke organizacije Pančevo na mandat od četiri godine kaže da će on i njegovi saradnici pomoći Udruženja žena Sose da se u Banatskom Brestovcu organizuje manifestacija koja će unaprediti turističku ponudu ovog kraja, ali i afirmisati povrtare i njihove proizvode.\nDugi niz godina Banatski Brestovac je bio prepoznatljiv po Paprikijadi, međutim, ona se već nekoliko godina ne održava. Milka Čurić iz Udruženja žena Sose i ostale članice su vredne žene, spremne da daju doprinos da se organizuje nova manifestacija koja će od sada trajati dva dana, obuhvatiće raznovrsne sadržaje i bogat kulturno-umetnički program, rekao je direktor Turističke organizacije.\nKako je Stoilković istakao, Banatski Brestovac je pogodan za razvoj seoskog turizma i povrtarstva, a pokretanjem Dana povrtara ovo mesto će se ponovo vratiti na mapu manifestacionog turizma.\nTuristička organizacija Pančevo od sada ima i tezge koje će ustupiti na korišćenje u okviru ove manifestacije, na kojima će svoje proizvode i ručne radove izlagati ostali učesnici iz različitih udruženja žena i povrtari. Poseban segment manifestacije biće usmeren na decu Banatskog Brestovca koja će imati priliku da na kraju raspusta upoznaju okolinu svog mesta s vode, najavio je Stoilković.\nKako kaže, tih dana katamaran Panuka biće na raspolaganju Brestovčanima za koje će biti organizovane promotivne vožnje prema Smederevu kako bi i deca ali i stariji stanovnici ovog mesta imali priliku da se upoznaju sa svojom okolinom.\nStoilković je najavio još raznih iznenađenja i zanimljivosti u okviru manifestacije koja će biti organizovana poslednjih dana avgusta, uz bogat muzički program.\nOsim Turističke organizacije Pančevo, Udruženje žena Sose za organizaciju Dana povrtara ima podršku i Grada Pančeva.\nRelated tags : banatski brestovacdani povrtarakatamaran panukanikola stoilkovićturistička organizacija pančevoudruženje žena sose\nSpektakl u Vršcu: Ceca će pevati na Grožđebalu\nGradonačelnik i predsednik Skupštine Pančeva čestitali Pančevcima Božić\n25. decembra 2020.0324\n15. aprila 2020.0815\nOsniva se Savetovalište za porodicu na nivou Vojvodine\n8. aprila 2021.0422\n5. jula 2022., 08:06


Dobra dugogodišnja saradnja Srbije i Kipra - Moja učionica\nDobra dugogodišnja saradnja Srbije i Kipra\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić i ambasador Republike Kipar Dimitros Teofilaktu (Demetrios A. Theophylactou) razgovarali su danas u Beogradu o mogućnostima za proširivanje dosadašnje prosvetne saradnje, kao i uspostavljanje naučno-tehničke saradnje dve zemlje.\nNaše dve zemlje imaju dugogodišnje prijateljske odnose, kao i dobru saradnja u oblasti obrazovanja. Nesumnjivo je da postoji prostor za njeno unapređenje, pre svega u oblasti visokog obrazovanja“, rekao je ministar na sastanku održanom u Ministarstvu prosvete, nauke i tehnološkog razvoja.\nOn je rekao da postoji prostor za uspostavljanje institucionalne naučno-tehničke saradnje i najavio novi sporazum koji bi to i regulisao, kao i prateći Akcioni plan.\nNa sastanku je istaknuto da je saradnja dve zemlje u oblasti obrazovanja do 2022. godine regulisana Memorandumom o razumevanju koji je potpisan u novembru 2018. godine. Osim toga, bilo je reči o programima za stipendije studenata i održavanju letnjih škola.


Član kraljevske porodice tvrdi da je u kućnom pritvoru (video) – Krstarica Član kraljevske porodice tvrdi da je u kućnom pritvoru (video)\nA. J. - 04.04.2021 - Foto: Paul Keller – CC BY 2.0\nJordanski princ Hamza bin Husein, bivši prestolonaslednik, izjavio je sinoć da se nalazi u kućnom pritvoru i negirao da je deo bilo kakve zavere protiv vlasti, istovremeno optuživši rukovodstvo za korupciju, nekompetentnost i zastrašivanje.\nPrethodno je u Jordanu uhapšeno nekoliko visokih zvaničnika iz „bezbednosnih razloga“, a vojska je negirala da je princ Hamza, polubrat kralja Abdulaha u kućnom pritvoru, već je saopštila da mu je naloženo da obustavi aktivnosti koje bi mogle da naruše „bezbednost i stabilnost“ zemlje.\n„Posetio me je načelnik generalštaba jutros i rekao da ne smem da izlazim i kontaktiram sa bilo kim zato je na sastancima na kojima sam učestvovao, bilo kritika na račun vlade ili kralja“, rekao princ u video snimku koji je njegov advokat dostavio Bi-Bi-Siju.\nRekao je da nije optužen da je sam iznosio te kritike, ali je i dodao da on nije odgovoran za loše upravljanje, korupciju i nekompetentnost vladajuće strukture u poslednjih 15-20 godina, kao ni za manjak vere građana u institucije.\n„Došlo je do tačke gde niko ne može da govori ili izrazi mišljenje o bilo čemu a da ne bude napadnut, uhapšen, zastrašivan“, rekao je princ Hamza.\nHapšenja visokih zvaničnika retka su u Jordanu, zemlji koja važi za ključnog saveznika SAD na Bliskom istoku.\nJordanskom princu Hamzi bin Huseinu, polubratu kralja Abdulaha, rečeno je da obustavi aktivnosti koje su usmerene protiv državne „bezbednosti i stabilnosti“, saopštila je vojska Jordana.\nU izjavi objavljenoj preko državne novinske agencije, navodi se da je akcija deo veće bezbednosne istrage u kojima je bivše ministru, članu kraljevske porodice i još nekolicini neidentifikovanih osoba ograničeno kretanje ili su pritvoreni, preneo je Rojters.\njordankraljevska porodicakućni pritvorhapšenje


18. oktobra 2017. – GRAD Kruševac\nNaslovna » 2017 » oktobar » 18\nArhiva po danima: 18. oktobra 2017.\n18. oktobra 2017.\tKomentari su isključeni na Na Evropskom kupu u Češkoj Lukiću vicešampionska titula 166 Pregleda\nReprezentativac iz Kruševca Sergej Lukić osvojio srebrno odličje u muškom singlu na badminton turniru Evropskog kupa za igrače do 17 godina u KrumlovuLukić je osvojio je vicešampionsku titulu na takmičenju koje je okupilo preko 100 učesnika iz dvadesetak zemalja. U finalu muškog singla, u kojem je bio prvi nosioc, naš reprezentativac je izgubio od trećeg nosioca, Hrvata Luke Bana, sa ...\n18. oktobra 2017.\tKomentari su isključeni na V Medjunarodni festival za decu – utisci i dogovori za novo druženje 296 Pregleda\nBogat program, brojne radionice, obilasci, druženje, žurke, nova saznanja o drugim kulturama, običajima, školama, osmesi, suze na rastanku i dogovori za nova duženja, obeležili su Peti medjunarodni dečiji festival. On je u Kruševcu održan od 11. do 18. oktobra, a djaci iz tri ovdašnje osnovne škole bili su domaćini učenicima iz četiri zemlje. Kruševac je tokom Festivala ugostio tridesetak osnovaca ...\n18. oktobra 2017.\tKomentari su isključeni na “Muzika koja je menjala svet” sutra u Klubu KultArt 269 Pregleda\nPriznanje Turističkoj organizaciji Kruševac za organizaciju manifestacije “Izađi mi na teglu”\n18. oktobra 2017.\tKomentari su isključeni na Priznanje Turističkoj organizaciji Kruševac za organizaciju manifestacije “Izađi mi na teglu” 171 Pregleda\nNa finalnom takmičenju četvrte sezone manifestacije „Izađi mi na teglu“ koja je održana 14. oktobra u Sokobanji, Turistička organizacija grada Kruševca je nagrađena za najbolju organizaciju ove manifestacije u SrbijiOvo je drugi put da Turistička organizacija Kruševac osvaja to priznanje. I prošle godine, kada je manifestacija „Izađi mi na teglu“ po prvi put realizovana u Kruševcu, ovdašnja Turistička organizacija je, ...\n18. oktobra 2017.\tKomentari su isključeni na U Trsteniku preminuo Milorad Mija Vujičić, veliki romski aktivista i dobitnik priznanja Svetske organizacije Roma 139 Pregleda\nJedan od najvećih boraca za romska prava i emancipaciju ove nacionalne manjine u Srbiji i u bivšoj Jugoslaviji Milorad Mija Vujičić, preminuo je u 83 godini. Sahranjen je na Čairskom groblju u Trsteniku ispraćen od brojnih rođaka i prijatelja sa kojima se družio, veselio, sa kojima je rešavao probleme, delio dobro i zlo i ostao čovek vredan pomenaMilorad Mija Vujičić ...\n29. oktobra 2020., 21:39


Rusija: Nađene obe crne kutije, izvlače se tela nastradalih iz olupine\nMOSKVA - Više od stotinu delova ljudskih tela pronađeno je na mestu pada putničkog aviona na aerodromu u Rostovu na Donu, izjavio je danas direktor regionalnog centra ruskog Ministarstva za vanredne situacije Igor Oder.\nOn je dodao da su pronađene obe crne kutije, preneo je TAS S.\nGuverner regiona Rostov Vasili Golubjev je istakao da su loše vreme i snažni naleti vetra u oblasti Rostova primarni putokazi za istragu, dok savetnik ruskog ministra za saobraćaj Žana Terekohova navodi da je jedan od faktora greška pilota.\nPredstavnik Ministarstva za vanredne situacije u Rostovu rekao je na brifingu da podaci o letu još nisu prikupljeni, a aviokompanija "Flajdubai" navodi da čine sve što je u njihovoj moći da se informacije što pre prikupe.\nU avionu stradalo 46 ruskih državljana,16 iz drugih zemalja\nRuska agencija Tas prenela je da u avionu "boing 737-800" loukost aviokompanije "Flajdubai" koji je noćas pao na jugu Rusije od 62 nastradala bilo 46 državljana Rusije, i 16 iz drugih zemalja.\n"Prema poslednjim izveštajima, načinjenim na osnovu ličnih podataka putnika, u letelici je bilo 16 državljana stranih zemalja, uključujući sedam ljudi iz Ukrajine, dvoje iz Španije i po jednu osobu sa Kipra, iz Uzbekistana, Kirgistana, Kolumbije i Sejšelskih ostrva", naveo je izvor ruske agencije.\nKako se navodi, avionom je upravljao je 38-godišnji kiparski pilot.\nTAS S je naveo i da je kapetan imao 5.700 letova iza sebe i da je on lično doneo odluku da ponovo pokuša sletanje u uslovima slabe vidljivosti, a da to nije bilo odluka kontrole leta.\nRuska agencija je prenela i pisanje Blumberga da "Flajdubai" ne smatra da je u pitanju bio teroristički čin, kao i da će preliminarni izveštaj biti objavljen za mesec dana.\n"Crne kutije još nisu pronađene, spasioci i istražitelji nastavljaju da rade", dodao je on.\n« APEL MINISTARKE: Žene, pomozite u stvaranju moderne Srbije Vaspitačice vezale dečaku ruke i zatvorile ga u kupatilu!? »